FoNet portal :: Pretraga / tagId=97607\nTag: naredba, Pogodaka: 13\nZabranjen prelet vojnih aviona\nPredsednik Hrvatske i vrhovni komandant Oružanih snaga RH Zoran Milanović izdao je danas naređenje načelniku Glavnog štaba OSRH admiralu Robertu Hranju kojim se najstrože zabranjuju preleti vojnih aviona iznad Zagreba i svih drugih gradova u Hrvatskoj.\nUništena ruska vojna tehnika\nUkrajinsko Ministarstvo odbrane prosledilo je u petak medijima amaterske snimke posledica sukoba u Ukrajini i uništene ruske vojne tehnike.\nPredsednik Rusije Vladimir Putin danas je naredio Ministarstvu odbrane u Moskvi da uputi jedinice u Donjeck i Lugansk sa zadatkom da “obave mirovnu funkciju”.\nZabrana investiranja u Donbas\nAmerički Stejt department je saopštio danas da će predsednik Džozef Bajden uskoro izdati naredbu kojom će se građanima SAD zabraniti nove investicije, trgovina i finansiranje u separatističke ukrajinske regione Donjeck i Luganjsk ili iz njih.\nVakcinacija ili otkaz\nPredsednik "Boksita" Rajko Dukić izdao je naredbu radnicima te kompanije iz Milića da sa vakcinišu, a ukoliko to ne urade biće isključeni iz radnog procesa.\nObavezna vakcinacija vojske\nAmerički sekretar za odbranu Lojd Ostin je danas saopštio da odmah mora početi vakcinacija protiv virusa korona svih pripadnika armije.\nPomoć Makedoniji zbog požara\nPripadnici Helikopterske jedinice i Sektora za vanredne situacije iz Srbije su otišli u Severnu Makedoniju kako bi pomogli u gašenju požara koji je zahvatio Staro Nagoričane i sela u tom regionu, saopštilo je danas Ministarstvo unutrašnjih poslova.\nMinistarstvo odbrane Srbije saopštilo je danas da je, osnovu direktive predsednika Republike Aleksandra Vučića, rano jutros počela provera borbene gotovosti komandi, jedinica i ustanova Vojske Srbije, kao uvod u Združenu taktičku vežbu sa bojevim gađanjem "Munjeviti udar 2021".


Dupovcu i Mutapu ističe pritvor: Pojavio se i novi svjedok u slučaju Dženan Memić – Dijalog\nDupovcu i Mutapu ističe pritvor: Pojavio se i novi svjedok u slučaju Dženan Memić\nTužilaštvo Bosne i Hercegovine predložit će Sudu BiH da se Zijadu Mutapu i Hasanu Dupovcu, koji su osumnjičeni za organizovani kriminal i pomoć počinitelju nakon krivičnog djela u slučaju Dženan Memić, produži pritvor još za dva mjeseca.\nJednomjesečni pritvor ističe im 1. marta.\nTužilaštvo BiH je proširilo istragu i saslušalo je veći broj svjedoka.\nNavodno je ključan zaštićeni svjedok Tužilaštvo koji bi mogao da otkrije imena ubica, Dženana Memića. On je, kako nezvanično saznajemo, bio u Velikoj aleji kobne noći 8. februara 2016. godine!\nZahvaljujući iskazu ovog svjedoka, Tužilaštvo je proširilo istragu i počelo saslušavati i druge svjedoke. A, navodno se pojavio još jedan svjedok koji je dobio status zaštićenog, a i on je direktno očevidac događaja te noći u Velikoj aleji.\nS obzirom na vrstu i težinu krivičnog djela, a posebno imajući u vidu i način izvršenja krivičnih djela za koje se sumnjiče, Sud će voditi računa i o njihovoj odlučnosti i upornosti u činjenju ovih krivičnih djela. Kantonalni sud je već dva puta presudio da saobraćajne nesreće nije bilo.\nNjihova puštanje na slobodu sigurno bi dovelo do narušavanja javnog reda i mira, jer porodica Memić već pet godina pokušava da nađe pravdu, javnost je uznemirena zbog svih dešavanja i ovo je jedna od posljednjih tračaka nade u pravičan sistem.\nOsim narušavanja javnog reda i mira, drugi strah je i od uništavanja, prikrivanja dokaza, što je i dovelo do toga da porodica Memić pet godina traži pravdu i na ulici.


Objavljeno 01.10.2014. u 11h\nČetiri reprezentativna sindikata prosvetnih radnika sutra će štrajkovati zbog najavljenog smanjenja plata, najavili su danas sindikati.\nPredavači u osnovnim i srednjim školama neće održati prvi čas u obe smene.\nSindikati su najavili i da će sredinom oktobra biti veći štrajk uz potpuni prekid nastave, iako je to mimo zakona.\nPredsednik Unije sindikata prosvetnih radnika Dragan Matijević okarakterisao je to kao građansku neposlušnost i kazao da će časovi biti nadoknađeni ukoliko nastavnicima bude plaćeno.\nPredsednik Sindikata obrazovanja Srbije Branislav Pavlović kazao je da će najavljnim smanjenjem plata prosvetnih radnika „koja je i onako najmanja u javnom sektoru, biti smanjena sa 43.000 dinara na 39.000 dinara“, te sindikati traže da se prosveta izuzme iz smanjenja.\nOn je kazao da će najavljenim povećanjem minimalne zarade biti povećana plata „tetkicama“ i domarima, te će tako odnos najniže i najviše plate u obrazovanju biti 1:1,75 „što nikada nije bilo“.\nMatijević je kazao da će sigurno biti pritisaka na prosvetne radnike i sindikate da ne obustavljaju rad, ali je pozvao svoje kolege da „ne čekaju milost vlasti da ih izuzme iz smanjenja, jer ova vlast milosti nema“.\nPredsednik Granskog sindikata prosvetnih radnika Srbije „Nezavisnost“ Tomislav Živanović kazao je da ne postoji socijalni dijalog, „već monolog vlasti“ jer sa zaposlenima niko nije pregovarao o smanjenju plata.\nŠtrajk će podržati članovi Sindikata obrazovanja Srbije, Granski sindikat prosvetnih radnika Srbije „Nezavisnost“, Sindikat radnika u prosveti i Unija sindikata prosvetnih radnika Srbije koja je štrajkovala 1. septembra.\nTagovi:časovi, plate, prosvetari, škola, smanjenje, štrajk


Časopis Industrija :: Završen Virtuelni samit „Tmall Global“ pod sloganom „Put do Kine - Alibaba - Globalni samit novih prodavaca 2021. godine“\nZavršen je Virtuelni samit „Tmall Global“. Na samom otvaranju ovog (19.01.) virtuelnog samita kineskog giganta onlajn trgovine Alibaba, na kome je učestvovao i veliki broj srpskih kompanija, poručeno je da u Kini potrošnja i dalje raste uprkos pandemiji i da Alibabina platforma za elektronsku trgovinu „Tmall Global“ nudi velike mogućnosti evropskim partnerima.\nVirtuelni samit „Tmall Global“ završio se 21. januara, a održavao se pod sloganom „Put do Kine - Alibaba - Globalni samit novih prodavaca 2021. godine“. Predsednik „Tmall Import & Export Alibaba“ grupe Alvin Liu je na otvaranju poručio da na samitu žele da pronađu nove prijatelje i partnere u Evropi. Virtuelni samit je i velika šansa za sve kompanije iz Srbije da se predstave i nađu kupce na kineskom tržištu.\n„Ako pogledamo javne podatke vidimo da je bilo više od 155 miliona Kineza koji su pre pandemije putovali po celom svetu i kupovali, značajno doprinoseći potrošnji. Ti ljudi su prošle godine morali da ostanu u Kini i došla je do izražaja platforma za elektronsku trgovinu sa inostranstvom“, naveo je Liu.\nPodsetio je da je kineska vlada u prethodnom periodu donosila razne mere za stimulaciju izvoza, a da se danas „nudi put od velike potražnje u Kini za ino proizvodima u raznim kategorijama“. Tmall Global je platforma za elektronsku trgovinu Alibaba grupe i kao jedna od najposećenijih veb lokacija za maloprodaju omogućava preduzećima širom sveta da svoje proizvode prodaju u Kini. Generalni menadžer „Tmall Global Magie Liu“ rekla je da je došlo do promena u strukturi potrošnje u Kini pošto ljudi više vremena provode kući, pa su im više potrebni proizvodi za negu tela, elektronski uređaji i slično.\nRekao je da trendovi u trgovini već daju jak signal i najavu da će 2021. godina biti mnogo bolja od prethodne i dati mogućnosti za bolje poslovanje. Predstavnici Alibaba grupe za Evropu rekli su da u prethodnih pet godina su uspeli da privuku mnogo poznatih evropskih brendova na kinesko tržišta, kao i da je čak 80 odsto njih u Kini preko „Tmall Global“ platforme.\nKovid 19 kriza je ubrzala promene u ritejl industriji tokom prethodne godine i mnogi međunarodni prodavci su doneli nove digitalne strategije. „Tmall platforma“ okuplja više od 26.000 stranih kompanija u 5.300 kategorija iz više od 84 zemlje i pomaže stranim brendovima da dođu do 800 miliona potrošača koji u Kini kupuju preko Alibabe.


Termin “transformacije”, u kontekstu mikrokreditiranja podrazumjeva prelazak iz neprofitne institucije u profitnu kompaniju ili specijaliziranu (Mikrokreditnu) banku, i jako je složena i kontroverzna tema u bilo kojoj zemlji. Problem tretiranja "doniranog kapitala", za institucije koje su započele mikrokreditiranje sredstvima od donatora, otvara mnoga pitanja za regulatore, odnosno kako osigurati pravilno upravljanje tim sredstvima. To se posebno odnosi na BiH, gdje skoro sve Mikrofinansijske institucije koje danas posluju, osnovane su i počele sa radom od doniranih sredstava nakon završetka sukoba u ranim 1990-im, a sa ciljem da se ekonomija zemlje vrati na svoje noge. Sa tako velikom količinom doniranog kapitala u sektoru, regulator u FBiH je razumljivo zabrinut za zaštitu tih sredstava, kako bi se osiguralo da poštuju svoju originalnu namjenu: poboljšanje života građana BiH.\nZa istinsko promovisanje inkluzivnosti u finansijskom sektoru, Federacija BiH mora reformirati zakonski okvir za MKO. Da bi se to efikasno sprovelo u dijelo, svi učesnici u sektoru trebaju raditi zajedno - mikrokreditne fondacije, mikrokreditna društva, regulatori, lokalna ministarstva, donatori - i pronaći riješenje koje će pomoći unaprijeđenju sektora i institucija koje već godinama služe klijente koji su u nepovoljnom ekonomskom položaju . MKF LIDER, i naše kolege iz Eki, Partner, MiBospo i drugih MKO, uradili su nevjerovatan posao na izgradnji organizacija koje osnažuju ekonomski urgoženu populaciju i koje štite njihova prava, kao potrošača i korisnika finansijskih usluga. Nemojmo ograničiti naš utjecaj govoreći "da je komplikovano" ili odlagati ovaj izuzetno važan korak dalje. Uložimo zajedničke snage u iznalaženje načina kako bi finansijski sektor bio bolji za sve, uključujući i inspirativne klijente poput Dženane.


Potpisani ugovori sa udruženjima građana, crkvama i verskim zajednicama | Boom93\nPotpisani ugovori sa udruženjima građana, crkvama i verskim zajednicama\nPredsednik opštine Veliko Gradište, Dragan Milić, potpisao je danas ugovore sa predstavnicima udruženja građana, crkava i verskih zajednica kojima su odobrena sredstva kao podrška u radu, po konkursu raspisanom u martu ove godine.\nStiglo je 29 prijava projekata udruženja i pet od strane crkava i verskih zajednica. Iznos dodeljenih sredstava za udruženja iznosi 2.550.000 dinara dok je za crkve opredeljeno 1.500.000 dinara.\nКomisija je vrednovala dostavljene projekte i donela odluku da se četiri udruženja odbiju zbog nekompletne dokumentacije, neispunjavanja uslova ili neopravdanosti prijekta, a 25 projekata je odobreno.\nŠto se tiče crkava i verskih zajednica, Crkva iz Carevca je u međuvremenu odustala od projekta, a preostale četiri dobile su sredstva.\nPo zaključenju ugovora, predsednik je čestitao svim predstavnicima poželevši im uspeh u radu.


Napadač Totenhema Hari Kejn nosiće kapitensku traku reprezentacije Engleske na Svetskom prvenstvu u Rusiji ovoga leta.\nStaridž do kraja sezone u VBA\nFudbaler Liverpula Danijel Staridž igraće do kraja sezone na pozajmici u Vest Bromvić Albionu, saopštio je iz klub iz Birmingema.\nVIDEO: Navijač uleteo na teren "Vemblija", Englezi ga proglasili "igračem utakmice"\nMučili su se Englezi sa Slovencima na "Vembliju", ali je Hari Kejn u četvrtom minutu sudijske nadoknade odveo "Gordi Albion" na Mundijal u Rusiju naredne godine.\nKraj za Runija\nNajbolji strelac u istoriji fudbalske reprezentacije Engleske Vejn Runi objavio je danas da završava reprezentativnu karijeru.\nRuni rekao zbogom "Gordom Albionu"\nNapadač Evertona Vejn Runi saopštio je da je završio reprezentativnu karijeru.\nEnglezi nasledili "orliće" na svetskom tronu (VIDEO)\nKejn: "Osećam da ću biti vođa Engleske"\nEhiogu preminuo posle infarkta na treningu Totenhema\nNekadašnji fudbalski reprezentativac Engleske Ugo Ehiogu preminuo je u bolnici dan nakon što je doživeo srčani udar, objavio je danas Totenhem, klub u kojem je trenirao mladi tim.\nEngleski primitivci pokazivali genitalije Nemcima (VIDEO)\nUtakmice između reprezentacija Nemačke i Engleske teško da ikada mogu da se nazovu prijateljskim, bez obzira što nemaju takmičarski značaj, jer ove dve nacije za sebe smatraju da su baš oni...\nEnglezi dobili selektora\nGeret Sautgejt imenovan je za selektora Engleske i predvodiće nacionalni tim u naredne četiri godine, saopštila je Fudbalska asocijacija Engleske (FA).\nFA imenuje Gareta Sautgejta za selektora Engleske\nPrivremeni trener reprezentacije Engleske, prema navodima ostrvskih medija, trebao bi da bude imenovan na poziciju menadžera tamošnje selekcije.


Očuvanje pčela predstavlja važnu temu, budući da od njih direktno zavisi svaki treći zalogaj u našoj ishrani. Takođe, pčele su najbolji pokazatelj bezbedne životne sredine za čoveka, jer mogu da žive samo u zdravom i čistom okruženju. Međutim, njihova populacija, kao i proizvodnja meda u Srbiji, u značajnom su padu usled posledica trovanja zbog neodgovorne upotrebe pesticida u poljoprivredi.\nKampanju zaštite pčela pokrenuli su NALED i Savez pčelarskih organizacija Srbije u okviru četvorogodišnjeg projekta Javno – privatnog dijaloga za razvoj koji finansira Američka agencija za međunarodni razvoj (USAID). Naredni okrugli sto biće organizovan u Čačku, 26. marta. Svoje predloge za efikasniju zaštitu pčela možete nominovati putem linka .


Vlasotince Архиве - Страница 224 од 246 - Dnevnik Juga\nHome / Opštine / Vlasotince (page 224)\nBokseri „Arene“ najuspešniji na prvenstvu jugoistočne Srbije u boksu\nIna Dendić 08/05/2017\tVlasotince 0\nJuče je u sportsko rekreativnom centru „Vlasina“ u Vlasotincu, pred oko 500 ljubitelja plemenite veštine, održano je pojedinačno prvenstvo jugoistočne Srbije u boksu za sve uzraste i oba pola. Gledaoci u Vlasotincu su mogli da uživaju u 21 borbi, a učešće na ovom prvenstvu je uzelo 15 bokserskih klubova sa teritorije jugoistočne Srbije.\nVrtić „Milka Dimanić“ u poseti Bugarskom vrtiću „Radost“\nIna Dendić 04/05/2017\tVlasotince 0\nNakon izuzetnih rezultata u radu Predškolske ustanove „Milka Dimanić“, što je potvrđeno i najvišom ocenom nakon eksterne evaluacije, kao sledeći korak u unapređivanju rada nastala je ideja za uspostavljanje međunarodne saradnje sa nekim vrtićem iz regiona. Ideja je realizovana uspostavljanjem saradnje sa Dečjim vrtićem „Radost“ iz bugarskog grada Elin Pelin.\nNove prostorije za Vinski Viteški Red „Simeon“\nIna Dendić 29/04/2017\tVlasotince 0\nNa današnjoj skupštini Vinskog viteškog reda Simeon u Vlasotincu ovaj viteški red preuzeo je jednogodišnji mandat predsedavanja Savezom vinskih i viteških redova Srbije.


Potvrđeno: Lenovo pametni telefoni stižu u Srbiju\nPotvrđeno: Lenovo pametni telefoni stižu u Srbiju – Personal magazin\nKako sam i najavljivao u prethodnih par zapisa, kompanija Lenovo sa svojim sjajnim Android telefonima uskoro stiže i u Srbiju. U prilog ove tvrdne ide i Potvrda o usaglašenosti RiTT opreme koju je juče izdao RATEL, a…\nKako sam i najavljivao u prethodnih par zapisa, kompanija Lenovo sa svojim sjajnim Android telefonima uskoro stiže i u Srbiju. U prilog ove tvrdne ide i Potvrda o usaglašenosti RiTT opreme koju je juče izdao RATEL, a koja omogućava prodaju bilo kog elekotrnskog proizvoda na tržištu Srbije.\nKako što možemo videti, prvi Lenovo smartfon koji će doći u Srbiji je Lenovo A390!\nRadi se o Dual-SIM aparatu sa Dual-Core procesorom (MTK 6577 1GHz) koji omogućava multitasking rad na ekranu dijagonale 4 inča i rezolucije 480 x 800 piksela. Poseduje kameru od 5 megapiksela i radi na novom Androidu 4.0.4 Ice Cream Sandwich. Telefon poseduje 512 MB RAM-a i 4GB slobodnog prostora, dok je baterija kapaciteta 1500 mAh.\nNaravno, sa ovim specifikacijama ne spada u vrh ponude kao Lenovo K900, tako da s tim ide i niža, pristupačnija cena, a svakako velika komparativna prednost je i podrška za 2 SIM kartice. izvor: AndroidRevija.com\nPotvrđeno: Lenovo pametni telefoni stižu u Srbiju was last modified: May 23rd, 2013 by Redakcija\nAndroid telefoniDual SIMLenovoLenovo A390Lenovo K900pametni telefoniPotvrda o usaglašenosti RiTT opremeRATELSrbija


POSKUPELO GORIVO U SRBIJI – Portal NAŠE SELO\nCene goriva na pumpama u Srbiji povećane su u poslednjih nedelju dana 1,5 do 2,5 dinara. U četvrtak su poskupeli derivati nafte na pumpama Naftne industrije Srbije za 50 para.\n„Očekuje se da već sutra i ostale nafne kompanije na svojim pumpama istaknu više cene“, kaže za Biznis.rs Petar Živković, generalni sekretar Asocijacije automobilskih novinara Srbije.\nPrema njegovim rečima, promet derivata na pumpama u Srbiji je posle oporavka nakon proleća, ponovo počeo da pada.\nDa promet pada, ali ne drastično potvrđuje za Biznis.rs i Tomislav Mićović, generalni sekretar Udruženja naftnih kompanija Srbije. Prema preliminarnim podacima pad potrošnje goriva 2020. godine u odnosu na 2019. je oko šest odsto.\n“Što se cene goriva na pumpama u Srbiji tiče, jasno je da se one menjaju u skladu sa troškovima koje imaju naftne kompanije. Kao što je poznato od 1. novembra prošle godine prisutan je trend rasta cene sirove nafte. U tom periodu, cena sirove nafte po barelu bila je 37 dolara, a sada je oko 56 dolara”, objašnjava Mićović i dodaje da se na cene derivata na pumpama u Srbiji to odrazilo tek u poslednje tri nedelje.\nMićović ističe i da smo, nakon pada cena sirove nafte, u toku prošle godine imali značajno smanjenje cene derivata. “U periodu od januara do kraja maja 2020. godine, cena dizela pala je za 32 dinara po litru, a benzina za 27 dinara. I pored aktuelnih poskupljenja, cene nisu ni blizu onih koje su bile početkom 2020. godine”, ističe Mićović i podseća da, shodno usvojenim zakonskim odredbama, država može uskoro ići i na usklađivanje akciza na naftne derivate, u skladu sa rastom potrošačkih cena u prošloj godini, što će povećati fiskalne obaveze proizvođača i uvoznika derivata, a da li će i u kojoj meri uticati na poskupljenje goriva na pumpama, zavisi od svake kompanije pojedinačno. Biznis.rs\nTagged cene, gorivo, nafta cena


Marksizam za 21.vek – konferencija - Mašina\nKonferencija „Marksizam za 21.vek – iz odbrane u napad“, koju organizuje revolucionarna socijalistička organizacija Marks21, počinje u 13h i obuhvatiće tri panela, na kojima će se diskutovati o socijalnim borbama vođenim u proteklih nekoliko godina, te kako na osnovu tih iskustava izgraditi zajedničku strategiju borbe za pravednije društvo.\nPrvi panel „Radnička klasa, danas?“ ima za cilj da preispita revolucionarni potencijal radničke klase u današnjem društvu, dok će se na drugom panelu govoriti o tome na koje načine povezujemo sindikalno i radničko organizovanje s vanparlamentarnim borbama koje nisu isključivo ili prvenstveno radničke, ali takođe moraju biti neizostavni deo borbe protiv svih oblika opresije i eksploatacije.\nNa trećem panelu aktivisti i aktivistkinje Marks21, Ne davimo Beograd, Socijaldemokratske unije i Iskre (antikapitalističke studentske organizacije iz Slovenije), diskutovaće o različitim modelima organizovanja na levici i preispitati da li nam je i zbog čega i danas potrebna radnička partija.\nPored aktivistkinja i aktivista pomenutih organizacija, na konferenciji će izlagati i Adin Cekić, predstavnik Sindikata studentkinja i studenata, učenica i učenika i mladih nezaposlenih iz Slovenije, novinar i levičar Dragomir Olujić Oluja, i marksistički filozof i teoretičar iz Mađarske Gašpar Mikloš Tamaš.\nOvo je druga po redu regionalna konferencija koju Marks21 organizuje.


Line arrangement, tj. raspored linija u geometriji je podela ravni formirana kolekcijom linija. Po Zone teoremi određivanje ovog rasporeda zahteva O(n2) vreme i može se dobiti jednostavnim inkrementalnim algoritmom koji dodaje liniju po liniju, medjutim taj algoritam zahteva O(n2) prostor. Postoje problemi koji ne zahtevaju čuvanje celog rasporeda linija, tj. dovoljno je posmatrati taj raspored dok se pravi, i to je bila motivacija za razvijanje algoritamske tehnike zvane topological sweeping.\nEdelsbrunner i Guibas su 1986. godine razvili ovu tehniku koja spade u klasične algoritme Računarske geometrije. Algoritam prebriše n linija topološkom linijom i zahteva O(n2) vreme i samo O(n) dodatnog prostora. Osnovna tehnika je striktno planarna, medjutim ima primena i u višedimenzionim prostorima.\nE. Rafalin, D. Souvaine i I. Streinu su dopunili ovaj algoritam definisanjem ponašanja u specijalnim slučajevima kada postoje paralelne linije, i kada se više linija seku u jednoj tački. Ta implementacija zadržava vremensku i prostornu kompleksnost.\nTopološko prebrisavanje može doprineti efikasnosti implementacijama raznih algoritama za analizu podataka, i cilj ovog diplomskog rada je pregled i objedinjavanje dosadašnjih tehnika u implementaciji ovog algoritma.\nMentor rada: Dr Dragan Urošević\nOvde pročitajte rad u celosti


Capital One kancelarija u Londonu - Moj Enterijer – Kupatila, Nameštaj, Kuhinje, Garniture...\nBrend Capital One UK nedavno je predstavio svoj novi i vrhunski radni prostor rasprostranjen na dva sprata bivše fabrike u glavnom gradu Engleske. Kako bi ojačala svoje prisustvo u Londonu, nova kancelarija ove kompanije pruža moderan pristup pojmu agilnog rada unutar segmenta tehnološke industrije.\nCapital One je uposlio arhitektonski studio HLW London kako bi kreirao novi radni prostor brenda, stavljajući akcenat na sprovođenje pune analize, razvijanja nove i pionirske kancelarijske strategije, odnosno, dizajna vrhunski inspirativnog prostora, koji sa lakoćom može prevazići očekivanja svih zaposlenih.\nStrateška analiza radnog prostora kompanije HLW cilja ka razumevanju poslovnih planova brenda koji će u njoj operisati i osiguravanje njegove evolucije. Zapravo, strategija ovog radnog prostora razvijena je centrirano oko stvaranja izuzetnog iskustva tokom rada i ambijenta koji pruža podršku timskom radu i prirodi samog posla kojim se kompanija Capital One bavi. Ovakav pristup je pomogao da nova kancelarija brenda postane kreativno nadahnuće i stovreno je okruženje koje podržava aktivnu prirodu poslovanja matične kompanije i njene radne metode.\nStrateško fokusiranje na fleksibilnost i adaptabilnost, uključuje visokofunkcionalne stolove koji mogu biti rotirani kako bi formirali nove timove, parove i saradničke kombinacije, uklapajući istovremeno različite menadžemenstske segmete i zone, koje na poseban način integrisane postaju ekstenzije bazne radne površine, dok su, sa druge strane, prostorije tihog ambijenta i nešto privatnije deonice enterijera, kreirane radi individulanog radnog programa.\nOvaj radni prostor poseduje širok opseg okruženja koja mogu podržati brojne stilove u radu, nudeći istovremeno svim zaposlenima slobodu izbora i idealnu prostranost.\nViše informacija na https://www.capitalone.co.uk/\nPROČITAJTE SLEDEĆI TEKST: Kancelarijski dodatak savremenog stila


Centriranje Trapa Maybach\nOvlašćeni Servis je proveren i pouzdan auto servis, koji sa lakoćom i u kratkom roku profesionalno radi centriranje trapa na Maybach vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maybach vozilima Ovlašćeni Servis je pravo mesto za Vaš automobil.\nCentriranje Trapa Maybach Cena\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama profesionalno radi centriranje trapa na Maybach vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maybach vozilima po povoljnim cenama Ovlašćeni Servis je pravo mesto za Vaš automobil.\nCentriranje Trapa Maybach Delovi\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama sa originalnim delovima profesionalno radi centriranje trapa na Maybach vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maybach vozilima po povoljnim cenama sa originalnim delovima, Ovlašćeni Servis je pravo mesto za Vaš automobil.


Trampova „rotirajuća vrata“ — otišao i Tilerson - Sputnjik Srbija\n22:36 13.03.2018 (osveženo 22:41 13.03.2018) Preuzmite kraći link\nJeremić podseća da su već mesecima u javnosti govori o trzavicama između Bele kuće i Stejt departmenta, dodajući da je možda iznenađenje da je Tilerson otišao sa funkcije pre savetnika američkog predsednika za nacionalnu bezbednost Herberta Makmastera.\n„Za Tilersona možda nije bilo toliko očigledno, ali to je naprosto postala gotovo norma u administraciji da kao u rotirajućim vratima ljudi ulaze i odlaze sa ključnih mesta. To nije bio slučaj u ranijim američkim administracijama i nije bilo toliko često, ali ovo je dosta karakteristično za Trampa, što je neobičan način na koji se vodi spoljna politika“, primećuje Jeremić.\nKao primer navodi da je Tramp preko Tvitera saopštio da je prihvatio poziv severnokorejskog lidera Kim Džong Una za sastanak, koji bi bio prvi u istoriji dve države, a po onome što je pisala američka štampa i Trampovi saradnici su za to saznali preko Tvitera.\nZato, kaže, ne čudi što je došlo do promene, ali smatra da to neće imati bitne posledice po američku politiku, čak i na nekim za Ameriku važnijim meridijanima nego što su naši.\nNa pitanje kako, s obzirom na smenu Tilersona, treba shvatiti poruke koje u Srbiju donosi Ves Mičel, novi pomoćnik državnog sekretara SAD, Jeremić kaže da će to svakako biti zvanične poruke Vašingtona.\n„I pre odlaska Reksa Tilersona zvanična politika Vašingtona se nije nimalo promenila prema Srbiji nakon promene administracije. Potpuno sam uveren da Donald Tramp nije proveo mnogo vremena, a moguće nimalo vremena baveći se nama, baveći se Balkanom. Sada, u nedostatku instrukcije sa vrha, pravilo je da je na snazi ono što je do tada važilo. Mičel neće doći u Beograd sa nekim kvalitetno novim porukama. Moguće da će doći sa željom da se izvrši pritisak da se ubrza sprovođenje u delo one politike koja je ranije bila zacrtana i to me ne bi iznenadilo, ali to jeste zvanična politika Vašingtona i do mere do koje je Vašington ima uticaja na procese u ovom delu sveta, a ima ih, ta poruka je validna“, veruje Jeremić.\nS druge strane, naš sagovornik ne smatra da je Srbija postala poprište obračuna svetskih sila, već da takvu sliku stvaraju mediji bliski vlasti da bi tu vlast učinili bitnijom.\n„Glavni konflikti, odnosno frikcije između velikih sila kojih je danas u svetu sve više se, ipak, odvijaju na nekim drugim meridijanima — Korejsko poluostrvo, Bliski Istok ili Ukrajina. To su ozbiljni teatri sudaranja interesa velikih sila. Kod nas postoji čak neka vrsta slaganja velikih sila da je Balkan jedna ne naročito bitna geografija za njihove interese“, kaže Jeremić.\nIstovremeno, pooštrenu retoriku Zapada, poput izjave generala Kertisa Skaparotija, komandanta NATO snaga u Evropi, da su Srbi problem, objašnjava time da, ako se pogleda mapa Balkana, postaje jasno da je Srbija, sa još nekoliko država Zapadnog Balkana, BiH i Makedonijom, zaista ostrvo u moru teritorije NATO-a.\n„To jeste anomalija, gledano iz ugla NATO-a, koju bi oni naprosto da otklone, jer ne žele da imaju bilo kakvu vrstu rupe iza leđa. Ona je u strateškom smislu postala daleko manje presudna, po mom mišljenju, sa ulaskom Crne Gore u NATO, jer sasvim je jedno kada imate izlaz na more“, kaže Jeremić uz konstataciju da činjenica da postoji ta rupa za NATO svakako nije prijatna.


Nastup srpskih privrednika na sajmu Prodexpo\nPonovno pokretanje Budimke simbol uspeš...\nU septembru otvaranje fabrike BMTS ...\nXingyu Automotive gradi u Niš...\nNa Međunarodnom sajmu prehrambenih proizvoda "Prodekspo" („Prodexpo“ www.prod-expo.ru), koji je otvoren juče u Moskvi i trajaće do 10. februara 2017. godine, svoje proizvode predstavlja i 12 srpskih kompanija.\nNastup srpskih kompanija u okviru Nacionalnog štanda Srbije, na 120m² izložbenog prostora, organizovala je Razvojna agencija Srbije (RAS) i Privredna komora Srbije (PKS).\nMeđu srpskim proizvođačima i prerađivačima voća i povrća, mesa i mesnih prerađevina, mlečnih proizvoda, alkoholnih pića i sokova, su Fruvita, Hladnjača Inter fud, ITN grupa, Brend Naša, Kuč kompanija, Master Frigo, Megle, ZZ Moravac, PIK Bečej, Vino Kalem, AD Voćar, Zlatiborac.\nCilj nastupa na sajmu je bolja promocija srpskih brendova i proizvoda radi povećanja izvoza u oblasti prehrambene industrije, ali i podrška domaćim proizvođačima za adekvatno predstavljanje i pronalazak kupaca.\nSajam „Prodekspo“ je jedna od najznačajnijih sajamskih manifestacija prehrambene industrije na prostoru ne samo Ruske Federacije, već i Zajednice Nezavisnih Država. Postoji već 24 godine i održava se na 47.000 m2 u okviru sajamskog izložbenog prostora „Ekspocentar“, u Moskvi. U 2016. godini sajam je posetilo oko 50 hiljada posetilaca iz 91 zemlje i to najviše specijalizovanih kupaca (predstavnici maloprodajnih objekata, prerađivači, ketering i hotelijerstvo) i distributera koji za cilj imaju pronalazak novih dobavljača i praćenje tržišta. Posetioci su imali prilike da se upoznaju sa proizvodnim programom oko 2.000 izlagača iz 65 zemalja Evrope, Azije, Afrike, Amerike i Australije.\nRusija je jedan od najvažnijih spoljnotrgovinskih partnera Srbije, posebno zahvaljujući Sporazumu o slobodnoj trgovini. Prema podacima RZZS u 2016. godini, Rusija se našla na petoj poziciji sa učešćem od 5,3% u ukupnom izvozu Srbije, vrednosti 718 miliona evra, što predstavlja rast od 9,9% u odnosu na 2015. godinu. Prehrambena industrija, posebno sveže i zamrznuto voće i povrće, meso i mesne prerađevine, mlečni proizvodi, spada u vodeće kada je u pitanju izvoz u Rusiju.\nRAS i PKS su u 2016. organizovali nastup na pet međunarodnih sajmova za 62 domaće firme, a u 2017. će nastaviti da podržavaju domaće privrednike.


Univerzitet u Goraždu dobio akreditaciju na dvije godine, a zgrada u izgradnji zarasla u korov – STUDOMAT.ba\nMozgalica: Djeca ovaj test riješe za deset sekundi, možete li...\nSve više muškaraca odustaje od fakulteta – i ne izgleda...\nInternacionalnom Univerzitetu u Goraždu dato ovlaštenje da dodjeljuje akademske stepene i diplomu.\nInternacionalni univerzitet u Goraždu je nakon dvije godine rada ušao u registar akreditovanih visokoškolskih ustanova u BiH.\nRješenje o uslovnoj akreditaciji ove visokoškolske ustanove, na dvije godine, izdala je kantonalna ministrica obrazovanja Biljana Begović, a njime se Internacionalnom Univerzitetu u Goraždu daje ovlaštenje da dodjeljuje akademske stepene i diplomu koja se stiče izvođenjem studijskih programa u ovoj visokoškolskoj ustanovi.\nU cilju poboljšanja visokog obrazovanja, kako je ovom prilikom istaknuto, donošenjem rješenja Internacionalni univerzitet u Goraždu obavezuje se da unaprijedi segmente koji se odnose na osiguranje kvalitete nastave, nastavnog kadra, poštujući zakonske propise koji regulišu ovu oblast.\n– Ova akreditacija je značajna ne samo za naš univerizet nego i širu javnost, naravno to će nam omogućiti za naredni period upis stranih studenata, očekujemo oko 300 stranih studenata na univerzitetu. Moram istaći saradnju sa Ministarstvom obrazovanja BPK Goražde od kojih smo imali podršku i zahvaljujući njima mi smo ostvarili naš san, prvi korak koji smo napravili, a to je akreditacija, kazao je Bećirević, prenosi Klix.\nMehmet Naci, suvlasnik Internacionalnog univerziteta Goražde i dekan na fakultetu društvenih nauka ističe kako su u posljednje dvije godine započeli određene aktivnosti te da očekuju veći broj studenata u narednom periodu. U planu je završiti započetu zgradu univerziteta čija je gradnja trebala biti okončana do avgusta 2021. godine, no lokacija na kojoj je počela gradnja sve više zarasta u korov.\n– Završetak gradnje se planira za godinu dana, moramo biti svjesni da je pandemija COVID-19 trajala čitavo ovo vrijeme, a s druge strane mi smo bili fokusirani na dobivanje rješenja o akreditaciji, dozvolu za upisivanje zgrade i zemljišta gdje je započeta gradnja, dobili smo tek dozvolu za prebacivanje prava na univerzitet, nedavno, nema ni mjesec dana, pojašnjava Mehmet Naci, suvlasnik Internacionalnog univerziteta Goražde.\nDodaje kako će paraleno sa zgradom raditi na promociji univerziteta u svijetu. Već se dogovara saradnja od Indonezije, Pakistana, do Engleske i Amerike sa kojima je planirana razmjena studenata i akademskog osoblja. Završen je i set ugovora sa Istambulskim te univerzitetom Izet Bajsal u Turskoj. Osigurana je i zajednička aplikacija sa Hakari univerzitetom iz Turske na Erasmus plus program vrijedan 250 hiljada eura.\n– Kreirali smo novu internet stranicu sa tehničkom podrškom za online edukaciju. Omogućiti dobro i uspješno zaposlenje studentima nakon okončanja obrazovanja je primarna vizija, kroz buduću orijentaciju i spajanje tehničkih i medicinskih nauka na univerzitetu te razvoj smjerova u sektorima poput elektroinžinjeringa i sajber sigurnosti. Konačan cilj je usmjeriti studente u sferu poduzetništva kako bi bili sposobni sami kreirati vlastite poslove, pojašnjava Naci.\nU foto-galeriji pogledajte kako izgleda “zgrada” ovog univerziteta.


British Council i Internacionalni Burch univerzitet potpisali sporazum o saradnji – STUDOMAT.ba\nPostanite dio kreativnog tima CEO konferencije\nJučer, 15. januara, 2015. godine, u Britanskom kulturnom centru u kampusu Burch univerziteta, rektor prof. dr. Mehmet Uzunoğlu, u ime Internacionalnog Burch univerziteta iz Sarajeva, i gđa. Larisa Halilović, u ime British Council u Bosni i Hercegovini, potpisali su Sporazum o razumijevanju i saradnji.\nSaradnja će se odnositi na podučavanje engleskog jezika, u smislu profesionalnog razvoja akademskog osoblja, povećanju kapaciteta podučavanja, te uspostavljanje standarda u podučavanju, u skladu sa Zajedničkim evropskim referentnim okvirom za jezike. (CEFR – Common European Framework of Reference for Languages)\nPrvi projekat koji će, pored jezičkih edukacija i testiranja, biti realiziran je konferencija ‘’Posebne edukacijske potrebe u praksi’’ (Special Educational Needs in Practice – SENP) koja je zakazana za 21. februar 2015. godine.\nJedan od ključnih predavača Konferencije će biti David Crabtree iz Velike Britanije, ekspert za rad sa učenicima sa poteškoćama u razvoju, te ekspert za podučavanje nastavnika za rad sa pomenutom društvenom skupinom. Na toj konferenciji će učestvovati lokalni, ali i regionalni eksperti iz te oblasti.\nBritish Council je organizacija za uspostavljanje i razvoj odnosa između Velike Britanije i drugih zemalja u oblasti kulture. Djeluje u preko 110 zemalja i teritorija širom svijeta. U Bosni i Hercegovini, glavni ured je lociran u Sarajevu, dok je saradnja sa lokalnim partnerima prisutna širom države. Projekti su fokusirani na međunarodnu i regionalnu saradnju, razmjenu ideja i znanja, te razvoj BiH u procesu euro-atlantskih integracija.\nInternacionalni Burch univerzitet je osnovan 2008. godine u Sarajevu i danas je vodeći privatni univerzitet u Bosni i Hercegovini. S obzirom da je cjeloživotno obrazovanje bitan faktor društvenog i kulturnog razvoja svakog modernog društva, Burč univerzitet je osnovao Centar za cjeloživotno učenje, čij je cilj da ispuni obrazovne potrebe svih pojedinaca, organizacija, vladinih agencija i korporacija. Ovaj Centar nudi edukaciju, treninge, stručno savjetovanje, te teži svakodnevnom unaprjeđenju usluga koje nudi, postajući tako jedan od najprestižnijih centara za edukaciju u BiH, stoji u saopštenju iz Internacionalnog Burch univerziteta.


Zahlađenje i obilnije padavine – Glas Regije\nU Republici Srpskoj i FBiH danas će biti oblačno i hladno vreme sa kišom, dok će u višim područjima padati sneg. Obilnije padavine se očekuju krajem dana, zbog čega je izdato žuto upozorenje za područje Banjaluke, Prijedora, Bihaća i Tuzle.\nOčekivana količina padavina za 24 sata od 10 do 30, na severozapadu od 20 do 50 litara po metru kvadratnom, a na jugu od dva do osam litara.\nSneg je sinoć intenzivnije padao u Istočnom Sarajevu, gde su zabeleženi povremeni prekidu u napajanju grada strujom.\nRadnici Elektro-Bijeljine uspeli su sinoć da u kratkom roku u sistem vrate 6.800 potrošača, od 7.000 koliko ih je u Bijeljini ostalo bez struje, zbog kvara na trafostanici Bijeljina 1 u naselju Krušik.\nBez električne energije još je oko 200 korisnika u bijeljinskom naselju Patkovača.\nSvi magistralni i regionalni putevi na području Sarajevsko-romanijske regije su prohodni, a zbog snežnih padavina ekipe “Romanijaputeva” su na terenu, navode nadležni. Prioriteti u čišćenju su oba putna pravca prema Јahorini, preko Pala i Trebevića.\n« Nastavljeno uklanjanje medicinskog otpada\nDobojliju udarilo vozilo dok je prelazio cestu van pješačkog prijelaza »\n6. Decembra 2019., 19:34


Oružane snage Crne Gore i Slovenije ostvaruju saradnju kroz sva tri vida vojske\nponedjeljak, 22 oktobar 2018 16:28\nKako je saopšteno iz Ministarstva odbrane, general Dakić je na sastanku sa Erjavecom istakao da dvije države na polju odbrane ostvaruju veoma intenzivnu saradnju.\nNačelnik GŠ VCG se zahvalio slovenačkom ministru odbrane na podršci, posebno u procesu crnogorskih evroatlantskih integracija, naglašavajući da su slovenačka iskustva bila nemjerljiva za Crnu Goru u tom periodu.\nNačelnici generalštabova, generali Geder i Dakić, saglasili su se da je izuzetno značajno što oružane snage dviju država ostvaruju saradnju kroz sva tri vida vojske.\n"Posebno je apostrofiran zajednički angažman na NATO vježbi 'TRIDENT JUNCTURE', koja se održava u Norveškoj, ali i buduće zajedničko učešće u misiji Pojačano istureno prisustvo – eFP (enhaced Forward Presence) u Letoniji, koje će biti pod komandom Kanade", navodi se u saopštenju.\nPosljednji put izmijenjeno ponedjeljak, 22 oktobar 2018 16:38\nViše iz ove kategorije « Medojević: Glasali smo za Ustav pod uslovom da se reformiše pravosuđe, ali je ono ostalo batina u rukama Đukanovića Bošković danas na Kosovu, sastaće se sa Tačijem i Haradinajem »


Dimitrije Boarov: Igra dinarskog zaduživanja - Javni servis\nDimitrije Boarov: Igra dinarskog zaduživanja\nDoista je neobično da Ministarstvo finansija i Narodna banka Srbije istrajavaju na niskim kamatama i posle serije neuspeha u prodaji vrednosnih papira s niskim prinosima.\nMinistarstvo finansija Srbije obično se hvali kad uspe da na svetskom tržištu povoljno proda državne obveznice ili kada od MMF-a povuče jeftina “prava vučenja”, ali minister finansija Siniša Mali uglavnom izbegava da objasni zašto je daleko manje uspešan kad pokušava da se zaduži na unutrašnjem finansijskom tržištu. Tako je bilo i pre neki dan, kada je naša Uprava za javni dug ponudila dvogodišnje državne obveznice u vrednosti od 60 milijardi dinara – po godišnjoj kamati od 2,75 odsto (prinosa). Međutim, kako je saopšteno, prodata je samo šestina ove nove emisije državnog duga, to jest zaduženi smo za samo 10 novih milijardi dinara, to jest realizovano je samo 16,54 odsto ponuđenih vrednosnih papira. Emisija petogodišnjih obveznica Srbije bila je početkom proteklog decembra još neuspešnija. Od raspisanih 150 milijardi dinara, s kamatom od 2,5 odsto, realizovano je samo 0,08 odsto (43 miliona dinara). U proteklom novembru prošle godine država je na unutrašnjem tržištu emitovala dvanaestogodišnje devizne obveznice u vrednosti 100 miliona evra, s kamatom od 1,6 odsto – ali ni domaći investitori u evrima nisu bili navalili, realizovano je samo 23,23 odsto emitovanih papira. Uprkos svemu tome, ministar Mali je u jednom govoru najavio da se Srbija neće ove, 2022. godine zaduživati na stranom već samo na unutrašnjem novčanom tržištu?\nNa postavljeno pitanje zašto se domaći investitori ne odlučuju za kupovinu državnih obveznica Srbije, posebno u dinarima, većina stručnjaka odgovara da oni smatraju da su ponuđene kamate daleko niže od očekivane inflacije u naredne dve godine – posle one prošlogodišnje, koja se procenjuje na oko sedam odsto. Jednostavno, ulagači u državne obveznice nisu zadovoljni kamatama koje nudi država, koje su manje od očekivanog godišnjeg “obezvređivanja” dinara. Kako su poslovne banke koje rade u Srbiji glavni kupci državnih obveznica, one očigledno imaju više računa da prodaju gotovinske kredite građanima, pa i stambene kredite ili da razmišljaju koliko je država u Srbiji doista najsolidniji dužnik na duži rok (kao što to važi u teoriji).\nTražnju za državnim obveznicama očigledno ne povećava ni činjenica da neke “domaće banke” sa stranim imenima još uvek u Evropi mogu da dođu do jeftinih pozajmica, koje posle “preprodaju” u Srbiji, a na to je možda računalo Ministarstvo finansija Srbije. Ima čak i kafanskih priča da je Vlada Srbije kod Vrhovnog kasacionog suda isposlovala ono famozno tumačenje da banke smeju naplaćivati određene troškove pri kreditiranju (što je izazvalo proteste advokata i strah kod tužilaca banaka da će za izgubljene sudske sporove morati plaćati sudske troškove) – u zamenu za njihov bolji odaziv na emisije državnih obveznica.\nAko ovu dosetku ostavimo po strani, doista je neobično da Ministarstvo finansija i Narodna banka Srbije istrajavaju na niskim kamatama i posle serije neuspeha u prodaji vrednosnih papira s niskim prinosima. To se racionalno jedino može objasniti solidnom likvidnošću države protekle godine, koja u znatnoj meri potiče od spoljnog zaduživanja i čvrste fiskalne politike, pa državi nije bilo toliko hitno da poveća prodaju svojih menica u samoj zemlji. Uostalom, prema planiranom budžetskom deficitu od samo tri odsto za ovu godinu, ne bi trebalo očekivati neko veliko zaduživanje države. Međutim, kad su državne finansije u pitanju, posebno uoči političkih izbora (a naročito posle njih), stvari mogu veoma brzo da se pogoršaju. Najopasnije bi bilo da se razbukti inflacija, bila ona “uvozna” (energetika) ili sasvim “domaća”.


gvatemala - Dnevni list Danas\nPočetna » gvatemala\nJedno selo u Gvatemali dobilo ime po Srbiji\nJapanska čorba od listova hrizanteme\nO ratnim ciljevima Engleske, o tome ko je otkrio asfalt, Gvatemali kao pravom raju za Amerikance u kojoj je 1939. godine živelo hiljadu jugoslovenskih iseljenika i japanskoj cvetnoj čorbi, pišu listovi Vreme i Pravda na svojim naslovnim stranama.\nPiše: Milja Gogić 5. 10. 2019.\nVučić pozvao predsednika Gvatemale da poseti Srbiju\nPredsednik Republike Srbije Aleksandar Vučić razgovarao je danas u sedištu Ujedinjenih nacija sa predsednikom Republike Gvatemale Džimijem Moralesom.\nŠef srpske diplomatije Ivica Dačić i ministarka inostranih poslova Gvatemale Sandra Hovel Polanko svečano su danas otvorili ulicu Migela Anhela Asturijasa u Beogradu, saopštilo je Ministarstvo spoljnih poslova Srbije.\nVučić sa Sandrom Hovel Polanko: Odnosi Gvatemale i Srbije prožeti razumevanjem i podrškom\nPredsednik Srbije Aleksandar Vučić izjavio je danas na sastanku sa ministarkom spoljnih poslova Gvatemale Sandrom Hovel Polanko da su odnosi dve zemlje prožeti razumevanjem, uvažavanjem i podrškom po najvažnijim pitanjima, saopšteno je iz predsedništva.\nKandidat desnice Alehandro Đamatei novi predsednik Gvatemale\nKandidat desnice Alehandro Đamatei izabran je za predsednika Gvatemale u drugom krugu predsedničkih izbora, saopštila je kasno sinoć izborna komisija.\nTroje mrtvo, 10 ranjeno u pucnjavi u zatvoru u Gvatemali\nNajmanje troje ljudi je ubijeno a 10 je ranjeno u pucnjavi danas u zatvoru u Gvatemali, saopštile su vlasti.\nPiše: Beta/AP 7. 5. 2019.\nMinistar spoljnih poslova Srbije Ivica Dačić obišao je prilikom posete Gvatemali i sedište gradske uprave prestonice Gvatemala Sitija i razgovarao sa gradonačelnikom Rikardom Kinjonesom, saopštilo je danas Ministarstvo spoljnih poslova Srbije.\nDačić razgovarao s gvatemalskom ministarkom o važnosti potencijala privredne saradnje\nMinistar spoljnih poslova Srbije Ivica Dačić i danas boravi u poseti Gvatemali, gde je sa šeficom diplomatije Sandrom Erikom Hovel Polanko razgovarao o spoljnopolitičkim prioritetima dve zemlje i trenutnim unutarpolitičkim dešavanjima, saopštilo je MSP Srbije.\nDačić u poseti Gvatemali\nMinistar spoljnih poslova Srbije Ivica Dačić danas i sutra boravi u zvaničnoj poseti Gvatemali, saopštilo je MSP Srbije.\nRaste broj žrtava erupcije vulkana u Gvatemali\nErupcija vulkana u Gvatemali, 25 mrtvih\nBroj poginulih u erupciji vulkana Fuego na Gvatemali porastao je na 25, saopštio je portparol nacionalne službe za smanjenje posledica katastrofa.\nPiše: Danas Online/ Sputnjik 4. 6. 2018.


Ribarska banja planom generalne regulacije prerasta u atraktivnu turističku destinaciju - Novosti - Turistički svet\nRibarska banja planom generalne regulacije prerasta u atraktivnu turističku destinaciju\n08. Decembar 2020\nRibarska banja, na obroncima planine Veliki Jastrebac sa šest izvora mineralne vode, teperature od 38 do 42 stepena i okružena gustim šumama i čistim vazduhom ima karakteristike klimatskog mesta. Poznata je kao specijalizovana ustanova za rehabilitaciju i lečenje koštano-zglobnih i degenerativnih ortopedskih oboljenja - Specijalna bolnica Ribarska banja sa dijagnostičkim i terapijskim blokom, a lokalne vlasti u Kruševcu imaju nameru da obogate sadržaj banje gradnjom novih turističkih sadržaja, hotela, vila, apartmana i pansiona.\nPlanom generalne regulacije koji je stavljen na rani javni uvid obuhvaćene su katastarske parcele koje pripadaju KO Srndalje, KO Ribare i KO Boljevac. Površina obuhvata plana je oko 523 ha.\nKako se navodi u planu, u okviru zdravsveno-banjskog kompleksa smeštajni objekti su zadovoljavajućeg kapaciteta i imaju potencijala da prime i veći broj gostiju. Stoga je planirana izgradnja smeštajnih objekata u severnom delu kompleksa, neposredno uz državni put, i uz sadržaje uprave i terapijskog bloka, kao i proširenje banjskih funkcija i svih vidova turizma.\n- Planirano je održavanje, upotpunjivanje i osavremenjvanje svih sadržaja kroz zadržavanje istorijskog, kulturnog i prirodnog identiteta prostora i zaštitu osnovnih prirodnih vrednosti i resursa - navodi se u planu.\nObjekti turizma planirani su kao hoteli, vile, apartmani, pansioni i sobe i to neposredno uz državni put, gde je već započeta izgradnja objekata ove namene. U sklopu ovih objekata planirani su i ugostiteljski sadržaji, komercijalno-uslužne delatnosti koji mogu biti izgrađeni i kao samostalni objekti.\nOtvoreni sportski sadržaji za zimske i letnje sportove planirani su u neposrednom kontaktu sa već izgrađenim sportskim sadržajima (sportsko-rekreativni centar Samar) u centralnom delu plana.\nPorodično stanovanje je planirano u severnom delu plana u Ribarima i duž opštinskog puta za Boljevac.\nPlanirano je povećanje površina za vikend stanovanje koje je već formirano u centralnom južnom delu plana na potezu Samar, kao i proširenje i uređenje groblja u Pibarima.\n- Planiran je koncept razvoja i uređenja područja i principi korišćenja, uređenja i zaštite prostora, koji su zasnivaju na uspostavljanju urbanog reda u korišćenju prostora, ali i očuvanju prirode, ove ekološki značajne celine - piše u dokumentu.\nZelenilo, kao komponenta predela i pejzaža definisanog planskog područja ima, kako se navodi, veliki značaj, posebno u samoj centralnoj zoni Specijalne bolnice.\nNa javnom zemljištu unutar Banje postoje izuzetno uređene pejzažne površine koje predstavljaju javne parkove gradskog tipa i male zelene površine parkovskog tipa – skverovi otvorenog, poluotvorenog i zatvorenog tipa. Ove površine povezane su mrežom šetnih staza i pešačkih komunikacija.\nŠume u građevinskom području planiraju se kao park - šume sa namenom za odmor rekreaciju, šetnju i zaštitne šume sa namenom zaštite i stabilizacije šumskog i vodnog zemljišta (zaštita od erozije, spiranja zemljišta....).\nPlanirano je da zdravstveno-banjski kompleks zauzima oko 270.800 m2 BRGP, turistički sadržaji 459.280 m2, vikend stanovanje 38.000 m2, porodično stanovanje 90.130 m2, sport i rekreacija 4.000 m2, dečija zaštita 5.200 m2 i verski objekti 6.000 m2.\nObrađivač plana je Javno preduzeće za urbanizam i projektovanje Kruševac, a rani javni uvid traje do 18. decembra 2020. godine.


eKapija | Nelt Grupa prihodovala 950 mil EUR u 2019. - U narednoj godini gradnja fabrike bombona u Angoli i digitalizacija poslovanja\nIzvor: eKapija | Sreda, 04.12.2019.| 15:48\nNelt Grupa prihodovala 950 mil EUR u 2019. - U narednoj godini gradnja fabrike bombona u Angoli i digitalizacija poslovanja\nMiloš Jelić, generalni direktor Nelt Grupe (Foto: Nelt)\nNelt Grupa ostvarila je u odlazećoj godini rast prihoda od 5%, postigavši očekivani neto prihod od 950 mil EUR, izjavio je Miloš Jelić, generalni direktor Nelt Grupe na predstavljanju godišnjih poslovnih rezultata Grupe.\nPrema njegovim rečima, 2019. je za Nelt bila jedna od najkompleksnijih u smislu poslovnih izazova.\n- Ovo je bila godina kosolidacije i prepreme za širenje i jačanju tržišnih kapaciteta - istakao je Jelić, dodavši da je kompanija zadržala prisustvo na dva kontinenta, u regionu Zapadnog Balkana i Podsaharskoj Africi, ali da u 2019. nije osvajala nova tržišta.\nOn je naveo da je Grupa zadržala postojeća partnerstva i klijente, kao i lidersku poziciju u oblasti distribucije i logistike, a godinu je obeležio i relativan rast broja zaposlenih, principala i kupaca, ali i započeti startap biznisi.\nJelić je naglasio da tržište Srbije i dalje ima dominantan udeo u poslovnim prihodima grupe.\n- Kada je reč o sektorima, distribucija je na prvom mestu, mada je evidentan i rast u domenu logističkih servisa - rekao je direktor Nelta.\nKako je istakao, konsolidacija tržišta Srbije usled dolaska novih igrača proizvela je dodatni pritisak na marže i kvalitet servisa. Dodao je da očekuje da će taj trend biti nastavljen i sledeće godine i da se Grupa priprema za to, kao i za novi pritisak na povećanje zarada.\nOn je najavio i novu investiciju Nelta u sledećoj godini, a reč je o izgradnji fabrike konditorskih proizvoda u Angoli, gde Nelt već posluje dugi niz godina.\n- U ovaj posao koji pokrećemo u saradnji sa portugalskim partnerom biće uloženo 10 mil EUR. Proizvodićemo bombonski program, ne samo za potrebe angolskog tržišta, nego i za izvoz - rekao je Jelić za eKapiju.\nPo njegovim rečima, Nelt želi da iskoristi tamošnji potencijal proizvodnje šećera i da prozvodi ono što može da se plasira na tom tržištu.\n- Prepoznali smo da su kapaciteti u domenu distribucije limitirani i želimo da odgovorimo potrebama angolskog tržišta - kazao je Jelić.\nJelić se osvrnuo i na plasman i distribuciju svog novog brenda Nutrino iz Fabrike dečje hrane u Dobanovcima, rekavši da je Grupa zadovoljna odzivom tržišta i tržišnim udelom u regionu.\nIstakao je i nova partnerstva na domaćem tržištu, pomenuvši saradnju sa kompanijom Mitsides Point u portfoliju testenina, zatim, sa proizvođačem DTD Ribarstvo na distribuciji brenda ribella, sa kompanijom Talija iz Beograda u kozmetičkom portfoiju, kao i sa prehrambenim proizvođačem Mladegs Pak iz Bosne i Hercegovine.\n- Ti proizvodi će se naći na tržištima u celom regionu - kazao je Jelić i naglasio da je Nelt započeo ove saradnje sa domaćim firmama kako bi im pružio šansu da ostvare rast i razvoj u uslovima velike konkurencije na tržištu.\nOn je pomenuo i da su slična partnerstva ostvarena i u Severnoj Makedoniji, Mozambiku i Angoli.\nJelić je podsetio da je Nelt u u ovoj godini završio dva velika infrastrukturna objekta - "pametno" skladište u Dobanovcima na 16.000 m2, u koje je uloženo 11 mil EUR, i skladište u Sarajevu na 6.000 m2, vredno 4 mil EUR.\nGovoreći o sektoru logistike, direktor Nelta rekao je da je članica Nelt Grupe Montenomax sklopila ugovore o saradni sa Fedexom i TNT-om, a posao vezan za logističke usluge dogovoren je i sa kompanijom Bambi. Tu je i saradnja sa kineskom kompanijom Cosco, na terminalu u Dobanovcima, u okviru inicijative "Jedan pojas, jedan put".\nJelić je istakao da u Neltu u narednoj godini planiraju digitalizaciju poslovnih procesa i osavremenjivanje sredstava komunikacije, što je, kako je rekao, u skladu sa trendovima i zahtevima tržišta.\nOn je takođe najavio akviziciju novih FMCG i farmaceutskih brendova.\nTalija kozmetika Beograd


Uz mobilne aplikacije mobileCHAT i mobileMAP, moćićete pratiti svoja vozila i van vaše kancelarije putem mobilnog telefona (iOS i Android).\nPraćenje temperature teretanapred\nmobileCHAT - Komunikacija bilo gde i bilo kada\nAplikacija mobileCHAT omogućava vam da lako komunicirate putem svog mobilnog uređaja bilo gde da se nalazite i u bilo koje vrijeme. To će povećati efikasnost komunikacije između vaših zaposlenih ili vozača.\nAplikacija mobileMAP posebno je prilagođena za praćenje voznog parka s vašeg mobilnog uređaja (Android i iOS). Aplikacija prikazuje različite podatke vozila (lokaciju, vozača, brzinu, aktivnosti vozača iz tahografa, pregled rute, izvještaje o voznim parkovima itd.) što vam omogućava efikasno praćenje i upravljanje flotom iz bilo kojeg mesta.


EKONOMAC KRAGUJEVAC – SPORTING CP LISABON, hala Jezero od 20,30h | Klub malog fudbala Ekonomac Kragujevac\nEKONOMAC KRAGUJEVAC – SPORTING CP LISABON, hala Jezero od 20,30h\n14/10/2017 14/10/2017 by kmfekonomac Komentari (0)\nPoslednji takmičarski dan grupe 3, Main runde, donosi dva odlična meča. Najpre će od 18 časova koplja ukrstiti prvak Ukrajine, Prodexim Kherson i prvak Letonije Nikars Riga, koji će u direktnom duelu odlučiti koja će ekipa nastaviti takmičenje a koja završiti ovu sezonu igranja u UEFA Ligi šampiona.\nPoslastica večeri će biti meč između višestrukih prvaka Srbije i Portugala odnosno Ekonomca i Sportinga. Obe ekipe imaju jasan cilj, koji će im omogućiti čelno mesto na tabeli pred žreb u Nionu. Ipak, Predrag Rajić će sa svojim timom večeras pokušati da ispiše neke nove stranice klupske istorije. Sigurno je da će tribine kragujevačkog Jezera biti pune i očekuje se da će podrška biti nikad veća, kako bi svi simpatizeri srpskog prvaka pomogli voljenom klubu da ostvari veliku pobedu. Takav zadatak neće biti nimalo lak, rival je zvanični vicešampion Evrope, ali ovaj tim i stručni štab večeras daju sve od sebe kako bi pobedili. Utakmica će biti uživanje kako za publiku tako i za igrače trenera Rajića, obzirom da su oba tima već obezbedila učešće u Elitnoj rundi. Ipak i takva činjenica ne umanjuje nikako značaj velikog meča, imajući u vidu da se svaki bod računa, kao i okolnost da prvo mesto donosi povoljniji status u narednom žrebanju.\nPozivamo naše navijače i kragujevačku publiku da u što većem broju dođu u halu Jezero večeras od 20,30 časova, kako bi nas bodrili, kao i da zajedno uspemo da dođemo do velike pobede u istoriji kluba.


Informacije vezane za odmrzavanje članarina - FitPass\n23.12.2020 23.12.2020 Fit PassDešavanja\nBudući da se situacija sa pandemijom iz dana u dan smiruje, sve je bolja kolektivna zdravstvena slika i Vlada Republike Srbije koriguje svoje mere, FitPass će nastaviti regularno sa radom od danas!\nOdmrzavanje članarina će se sprovesti u sredu, tako da će od 23. decembra biti ponovno aktivne sve FitPass članarine.\nSvim korisnicima će se pojaviti produžetak na korisničkom profilu za onoliko dana koliko su članarine bile zamrznute, u okviru kojih će moći da iskoriste onoliko termina koliko im je bilo na stanju 5. decembra kada su članarine bile zamrznute.\nOni korisnici kojima je datum aktivacije članarine bio nakon 5. decembra, ista će im biti aktivirana 23. decembra bez mogućnosti odlaganja ovog datuma.\nSvi oni kojima ne odgovara datum odmrzavanja mogu tražiti povraćaj novca, a takođe i za sva dodatna tehnička pitanja i detalje oko članarina na raspolaganju je naša korisnička podrška putem maila kontakt@fitpass.rs.\nZahvaljujemo se svim našim korisnicima na strpljenju i zajedničkim naporima da se što više smanji rizik od bolesti.


Pozitivna CG: Nacionalnost nije prepreka za funkciju predsjednika opštine Nikšić\nPozitivna Crna Gora nema ništa protiv toga da predsjednik opštine Nikšić bude osoba bilo koje nacionalnosti, uključujuci i srpsku, saopšteno je iz te partije.\nOni su reagovali na navode funkcionera Demokratskog fronta Andrije Mandića koji je optužio Pozitivnu da ne želi Srbna na čelu Nikšića.\n“Kad nas već Mandić lažno optužuje, da mu javno saopštimo da Pozitivna nema problem da osoba bilo koje nacionalnosti, uključujuci i srpsku, bude na čelu Nikšića”, kazali su iz Pozitivne i naveli da su u njihovom poslaničkom klubu u Skupštini prisutne četiri nacije, uključujuci i srpsku.\n“Van domašaja razumijevanja Mandića je da je Pozitivna građanska stranka gdje se ljudi ne pitaju koje su nacionalnosti, već gleda šta znaju i umiju”, piše u saopštenju.\nPosljednja izjava Mandića, smatraju u Pozitivnoj, govori u prilog da mu je jedina politika mržnja i širenje nacionalne netrpeljivosti, “što je primitivno i, vjerovali smo, davno prevaziđeno”.\n“Svaki dalji komentar njegovih javno izgovorenih riječi o ovoj temi je uzaludan i zaslužuje prezir”, zaključili su iz Pozitivne.


Pod udarima ruske avijacije džihadisti iz Sirije beže u Tursku | WebTribune\nHome U FOKUSU Pod udarima ruske avijacije džihadisti iz Sirije beže u Tursku\nEkstremistička grupacija Džejš al-Fatah, iza koje stoje Saudijska Arabija, Katar i Turska, a preko njih i Amerikanci, počela je da povlači svoje snage iz Idliba i drugih gradova na severozapadu Sirije.\nSasvim konkretno, libanski list nglašava, pozivajući se na očevice, da kamioni „džejšovaca” i kolone oklopnih vozila napuštaju gradove Eriha, Sarakiba, Maret-Namana i Abu-Duhura.\nAntiasadovske snage su pod ruskim udarima iz vazduha već su obustavile i napad na grad Sahl-el-Gab koji se nalazi na severozapadu provincije Hama. Damask ne krije da će upravo na tom delu fronta preći u kontranapad.\nRuska avijacija će narednih dana, kako se pretpostavlja, bombardovati i raketirati položaje Islamske države i Džejš al-Fatah i oko velikog grada Alepa. Naročito oko vojnih aerodroma Nejrab i Kuvejras koje islamisti drže pod opsadom.


Mobilne barijere OktaBlock štite od naletanja vozilom iz kojeg god pravca da preti opasnost što je prednost koju nudi samo Hörmann.\nZbog nove zdravstvene situacije uzrokovane pandemijom koronavirusa, većina manifestacija se danas održava pod vedrim nebom, a to zahteva efikasne sisteme zaštite. Upravo za takve događaje kompanija Hörmann nudi mobilnu barijeru OktaBlock kojoj ni kamioni ne mogu ništa.\nNa Crash testu koji je urađen u decembru prošle godine u Italiji s kamionom teškim 7,5 tona pri brzini od 50 km/h mobilna barijera OktaBlock se pokazala više nego uspešnom dobivši međunarodne standarde IWA-14 kao i PAS68. Udarna energija iznosila je 750.000 džula.\nU još rigoroznijem testu koji zahteva nemačka policija za mobilne blokade, a koji se odvija na mokrim putevima i zahteva da vozilo više ne može biti sposobno za dalju vožnju nakon udara, OktaBlock je ponovo briljirao! Maksimalni udarna energija u ovom testu iznosila je čak 986.000 džula!\nNa Crash testu s kamionom teškim 7,5 tona pri brzini od 50 km/h, OktaBlock se pokazao više nego uspešnim.\nOktaBlock barijere imaju brojne prednosti pa se mogu postavljati pojedinačno ili u nizu, ali i naizmenično. Zbog svoje simetrične konstrukcije, OktaBlock štiti od naletanja vozilom iz kojeg god pravca da preti opasnost što je prednost koju nudi samo Hörmann.\nOktaBlock je zgodan jer može da se postavi za preprečavanje prostora bez ograničenja u širinu, a i lak je za rukovanje. Gotovi pojedinačni elementi mogu se jednostavno postavljati pomoću viljuškara ili vozila sa kranom. Takođe, veoma zgodno je što nije neophodno njegovo nadziranje zahvaljujući konstrukciji koja je osigurana od neovlašćenog manipulisanja.\nSa mobilnim barijerama Hörmann OktaBlock možete bez brige da organizujete bilo kakav javni skup. Ne zahteva mnogo vremena za montažu, a i ekonomski je povoljno rešenje.\nZa više informacija posetite www.hormann.rs.\n#hormann #kamion #mobilne barijere #OktaBlock


Vulin: Nema zataškavanja slučaja, sutra sastanak sa policijom u Nišu - Jutarnje.rs\nMinistar unutrašnjih poslova Srbije, Aleksandar Vulin, kazao je večeras da će sutra ujutro imati sastanak sa rukovodstvom policije u Nišu, da bi se utvrdilo da li postoji odgovornost u postupanju povodom saobraćajne nesreće u kojoj su 4. januara dva pešaka poginula na trrotoaru kada je na njih naleteo automobil.\nOn je na TV Pink naveo da će sastanku prisustvovati načelnik saobraćajne i direktor policije i da „nije problem da se neko promeni ako nije dobro radio svoj posao“.\nMinistar je odbacio tvrdnje da se slučaj iz Niša zataškava i dodao da će se sutra „utvrditi sve činjenice“.\n„Vozač je uhapšen istog momenta i on je odmah predat nadležnim organima… Vi znate da policija ne sme da objavi ime (osumnjičenog), samo inicijale, dok ne bude presude za taj slučaj“, rekao je Vulin.\nMladić N.S. (19) je osumnjičen da je u ponedeljak automobilom „audi“ naleteo i usmrtio dečaka od 12 godina i jednog 48-godišnjaka na Bulevaru Medijana u Nišu.\nPovodom demonstracija koje su Nišlije organizovale proteklih dana tražeći smenjivanje gradskog načelnika saobraćajne policije, ministar je rekao da svi imaju pravo na to, ali da je među učesnicima protesta u Nišu bilo predstavnika opozicije koji su „pokušavali da zloupotrebe tragediju“.\n„Prošle godine je nešto manje od 500 ljudi stradalo na svim saobraćajnicama u Srbiji, ali taj broj treba da bude manji, oko 300…. Od statistike je ipak važnije kako se ljudi osećaju, imaju pravo da budu zabrinuti, moj posao je da njihovu zabrinutost učinim manjom“, naveo je Vulin.\nPrethodni tekstJeremić o dijalogu: Opozicija da pošalje jednog ili dva čoveka s kredibilitetom\nSledeći tekstKod Vučića se „uhlebljuju“ bivši funkcioneri


Bez obzira na vanrednu situaciju u okviru koje ne rade pozorišta, Beograđani neće biti uskraćeni za odlazak na predstavu.\nNaime, pozorište "Atelje 212" još jedno je u nizu onih koji su odlučili da nastave sa svojim programom, te će svakog utorka, četvrtka i subote u 20.00 sati na svojoj Fejsbuk stranici emitovati snimljene predstave.\nOvo će biti prilika ne samo da se građani razonode tokom vremena provedenog u kućnoj izolaciji, već i da najmlađa publika ovog pozorišta po prvi put vidi neke predstave, kao i da se oni stariji podsete predstava koje su nekada gledali na repertoaru "Ateljea 212".\nNajava repertoara biće objavljena početkom svake nedelje na društvenim mrežama. Prva predstava ove nedelje bila je "Razvojni put Bore Šnajdera", a u četvrtak i subotu biće emitovane predstave "Kralj Ibi" i "Ranjeni orao".


„Veliko srce“ pomaže OŠ “Radivoj Popović”\nNovo igralište za decu sa smetnjama u razvoju\nBeograd, 11. jun 2015 – Đaci Osnovne škole „Radivoj Popović“ u Zemunu dobili su novo igralište i montesori kabinet vredne više od 2 miliona dinara. Pomoć školi rezultat je projekta „Veliko srce“ koju sprovodi Eurobank u saradnji sa Fondacijom „Ana i Vlade Divac“.\nIgralište je u potpunosti prilagođeno polaznicima škole koji imaju oštećenja sluha, autizam i govorno-jezičke probleme, a montesori kabinet opremljen je edukativnim materijalom i didaktičkim igrama za stimulisanje psiho-fizičkog razvoja.\nOvo je 26. igralište za pet godina postojanja projekta „Veliko srce“, obnovljeno zahvaljujući više od 22 hiljade korisnika jedinstvene MasterCard kartice „Veliko srce”. „Misija Velikog srca jeste da odrastanje naše dece učini što kvalitetnijim. Jedino pravo vrednovanje ovakvih projekata jeste širina osmeha dece koja sad imaju mnogo kvalitetniji prostor za igru i učenje. Veliko je zadovoljstvo biti deo budućnosti dece, jer je to jedina\nsigurna investicija koja nema rok trajanja i koja se višestruko vraća, izjavila je Magdalena Tatić, direktorka Sektora za kredite fizičkim licima.\nNaš proslavljeni sportista Vlade Divac u druženju sa decom rekao je da je njihov osmeh jedina merljiva stvar uspeha nas odraslih. „Siguran sam da će ovo igralište stimulisati đake da i pored poteškoća u razvoju učine korak više na svom obrazovanju, shvatanju sveta oko sebe, razvoju sportskog duha i zdravog nadmetanja”.\nOŠ „Radivoj Popović“ već 66 godina uspešno obrazuje decu sa oštećenjima sluha i govora, a trenutno školu pohađa 53 đaka predškolskog i osnovnoškolskog uzrasta. Obnovljeno igralište obradovaće i đake dve obližnje specijalne škole, pa će na ovom igralištu vreme provoditi blizu 400 dece. Novi kabinet opremljen je po montesori metodi igračkama i opremom koja razvoja unutrašnju motivaciju i smisao za red, uloga vaspitača je nenametljiva i neguje potpuno individualni pristup svakom detetu.\nKartica koja ima veliko srce - MasterCard kartica „Veliko srce“ - koristi se kao svaka standardna kreditna kartica, ali je njena krajnja namena usmerena ka poboljšanju uslova za bezbrižnije odrastanje dece u Srbiji. Građani koji se odluče za ovu karticu nemaju nikakve dodatne troškove, ali njenom upotrebom doprinose važnom humanom cilju - rekonstrukciji igrališta predškolskih i školskih ustanova širom Srbije.


Bundesbanka predviđa recesiju u Nemačkoj\nRecesija je neizbežna u Nemačkoj, navela je Bundesbanka u svom mesečnom izveštaju, jer koronavirus utiče na ekonomiju zemlje.\nBundesbanka je dodala da se potrošači, biznisi i javne finansije suočavaju sa "neizvesnošću bez presedana" zbog krize izazvane epidemijom, ali je naglasila i da je nemačka privreda u dobroj poziciji za borbu sa recesijom.\nProizvodnja će opasti što će, uz mere Evropske centralne banke, inflaciju održati niskom. Međutim, Bundesbanka upozorava da bi infalcija mogla pasti još niže ukoliko cene nafte ostanu na trenutno veoma niskim nivoima, prenosi Tanjug.\nOsim toga, Bundesbanka navodi da ekonomski oporovak može da počne tek kada prože epidemija virusa Covid-19.\n“Morgan Stenley”: BDP Sjedinjenih američkih država će pasti 30 odsto\nPoziv za finansiranje inovativnih rešenja za suzbijanje efekata pandemije COVID-19\nCovid-19 - Molba za sprovođenje dodatnih mera podrške malim i srednjim preduzećima\n“Rolex” obustavlja proizvodnju


Cilj investiranje i oživljavanje proizvodnje – Prijedorske\nCilj investiranje i oživljavanje proizvodnje\nRudnik željezne rude “Ljubija” se prodaje. Investiciono-razvojna banka prodaje 64,99 odsto državnog kapitala na Banjalučkoj berzi, putem aukcije 17. decembra. Odlukom IRB-a o prodaji, definisana je početna vrijednost kompletnog paketa akcija od 69,02 miliona KM. Pravo učešća imaju svi koji se bave rudarskom djelatnošću, a da su u svakoj od prethodne dvije godine ostvarili prihod od bar 100 miliona KM. Resorni ministar kaže da će ko god kupi akcije, krenuti da investira u pogone koji ne rade već godinama.\n“Najvažniji cilj kada je u pitanju RŽR je da dođe do obnavljanja i do razvoja proizvodnje na području rudarskog basena Prijedor, posebno u dijelu oživljavanja proizvodnje u Ljubiji. To nam je strateški interes, i mi nemamo drugog puta da bi do tog cilja došli nego ovaj put koji sada imamo. Da podstaknemo novo investiranje u Ljubiju,” rekao je Petar Đokić, ministar industrije, energetike i rudarstva Republike Srpske.\nPrijedorski “Arcelor Mittal”, koji eksploatiše rudu u Omarskoj, i ranije je bio zainteresovan kupac. Direktor preduzeća kaže da sve zavisi od centrale u Londonu, ali da će, najvjerovatnije, i sada poslati ponudu.\n“Kompanija će vjerovatno donijeti odluku, ali sve su indicije da će kompanija učestvovati u tom procesu. Ukoliko budu takmaci koji su bili i ranije, onda sam uvjeren da jedan od tih nikako ne može da ispuni ono što su očekivanja lokalne zajednice i radnika. “Mital” je ozbiljna kompanija, koja ima viziju, koja će investirati, ulagati, koja će otvoriti Ljubiju,” kaže Mladen Jelača, generalni direktor “Arselor Mital Prijedor”.\n“Mitalov” konkurent iz prethodnih pokušaja kupovine “Ljubije”, “Israeli Investment Group” opet želi da kupi akcije ljubijskih rudišta. Ispunjavamo sve uslove i nadamo se da ćemo konačno postati većinski vlasnici, kaže Evgenij Zotov. Ruski biznismen dodaje da će, ukoliko uspiju kupiti akcije, zaposliti 300 novih radnika i uložiti najmanje 30 miliona evra u proizvodnju.\n“Imamo sve što je potrebno sa partnerima, koji imaju rudarsku djelatnost, po finansijskom izvještaju 50 miliona evra godišnjih prihoda. Smatram da mi imamo dobru priliku da pobijedimo već četvrti put u tenderima za “Ljubiju” i nadam se da će ovo biti konačni put,” rekao je Evgenij Zotov, direktor “Israeli Investment Group”.\nI radnici RŽR-a godinama čekaju kupca.Aukcija za prodaju dionica “Ljubije” biće održana, baš na Dan rudara.\n“Nama je uvijek ta tema bila aktuelna, uvijek smo bili zainteresovani za nju, i uvijek smo insistirali samo da ljudi koji žele da kupe to moraju biti adekvatni, sa određenim referencama, koji će sigurno pokrenuti Ljubiju,” kaže Saša Kukolj, predsjednik Sindikalne organizacije “Arselor Mital Prijedor”.\nPosljednji pokušaj prodaje kapitala propao je u maju prošle godine, nakon što Narodna skupština nije usvojila odluku o privatizaciji. Vlada Republike srpske, kaže ministar Petar Đokić, donijela je i zaključak da 10 odsto iznosa, za koji će biti prodate akcije RŽR-a, bude usmjereno Prijedoru za podsticaj razvoja privrednih aktivnosti.\nAutor: Izvor: ATV\nPovezane teme:ArcelorMittalBanja LukaLjubijaOmarskaPrijedor


Dunović: Zadatak svih nas je da ne dozvolimo podjelu BiH – dijalogin.tv\nPotpredsjednik Federacije BiH Milan Dunović uputio je svim građanima BiH čestitku povodom 25. novembra – Dana državnosti Bosne i Hercegovine.\n-Ono što je zaključeno na zasjedanju ZAVNOBiH-a 1943. godine jeste da je BiH definisana kao jedinstvena i nedjeljiva država u kojoj će svi narodi imati ista prava. Danas, kada pojedinci žele da urade sasvim suprotno – da još više podijele BiH, više nego ikada, svi zajedno trebamo odlučno da BiH održimo ujedinjenom – ističe Dunović.\nPoručuje da je “Bosna i Hercegovina naša zemlja i zbog toga je zadatak svih nas da ne dozvolimo njenu podjelu, te da njenim građanima osiguramo bolje i jednake uslove za život”.\n-Svim građanima Bosne i Hercegovine želim sretan Dan državnosti, uz želju da se naša zemlja izbori s podjelama i bude ono što i treba biti – nedjeljiva i jedinstvena – naveo je Dunović u čestitki.\nPovodom oblježavanja državnog praznika, potpredsjednik Dunović će danas prisustvovati tradicionalnom prijemu u organizaciji članova Predsjedništva Bosne i Hercegovine, dok će u petak prisustvovati polaganju cvijeća na spomen-obilježjima u Sarajevu, saopćeno je iz Kabineta potpredsjednika FBiH.\nZukić poziva tužilaštvo da što prije ispita navode u medijima\nTotal Visits: 3.218.389


Tekuću posjetu opozicione delegacije Berlinu Miodrag Vuković, poslanik vladajućeg DPS-a, u izjavi Dnevnim novinama prokomentarisao je kao ,,sramnu i izdajničku”. Delegaciju, inače, čine lider Pokreta za promjene Nebojša Medojević, lider Nove srpske demokratije Andrija Mandić i poslanik Socijalističke narodne partije Predrag Bulatović,\nObjašnjavajući teške riječi upućene kolegama iz parlamenta, Vuković za radio Slobodna Evropa kaže\n“Politička razmišljanja i rezoni Miodraga Vukovića su poznati još iz vremena kada je nosio štafetu mladosti. On ljude i dan danas dijeli na domaće izdajnike i okupatore. Posjeta Njemačkoj je važna za sve građane Crne Gore jer je ova država, na žalost Miodraga Vukovića i DPS, najvažnija adresa u EU, a gospodinu Vukoviću smeta što se na tako važnoj adresi priča istina o Milu Đukanoviću i njegovim pajtosima iz organizovanog kriminala. U stvari, Vukoviću i sličnim reliktima jednoumlja smeta što više ne mogu da kontrolišu političke procese i onda im preostaje samo da plasiraju ovakve budalaštine i rečnik koji ne priliči ozbiljnim ljudima”.\nPoslanik Pokreta za promjene Koča Pavlović je, komentarišući Vukovićev stav, kazao da su glasovi iz vladajuće koalicije koji žele lažno da prikažu diplomatsku inicijativu opozicije, antievropski glasovi. On smatra da je pozitivno mišljenje Evropskog savjeta koje je Crna Gora dobila u decembru plod diplomatske aktivnosti opozicije koja je lobirala na glavnoj evropskoj adresi - Berlinu.


Nakon odlaska sa Ostrva, karijeru nastavlja u Španiji - Sportske novosti\nNaslovna Fudbal Transferi Fudbal Nakon odlaska sa Ostrva, karijeru nastavlja u Španiji\nIako se zimski prelazni rok u Španiji završio pre skoro mesec dana, to ipak nije sprečilo ekipu Majorke da nastavi sa dovođenjem pojačanja.\nDanas je u redove španskog prvoligaša stigao dugogodišnji reprezentativac Južne Koreje, Ki Sung-Yueng, koji je kao slobodan agent potpisao ugovor do kraja sezone.\n31-godišnji fudbaler, koji najčešće nastupa na poziciji centralnog i defanzivnog veziste, poslednji angažman imao je u Njukaslu. Za popularne ”Svrake” je u periodu od jula 2018. do januara 2020. godine odigrao ukupno 21 meč, pritom zabeleživši i 1 asistenciju.\nTokom svoje karijere takođe je nosio dresove Seula, Seltika, Svonsija i Sanderlenda, dok je za nacionalni A tim Južne Koreje ostvario 113 nastupa, uz 10 postignutih pogodaka.\nFotografija: Youtube/SPOTV (Screenshot)\nPrethodni tekstProdužio je saradnju sa klubom\nSledeći tekstWTA Doha: Predlog za klađenje 25. februar


F4: Obradović u pohodu na osmu titulu! : Nadlanu.com\nF4: Obradović u pohodu na osmu titulu!\nObjavljeno 5. maj 2011. / 20:16:09\nNajiskuniji na turniru je trener Panatinaikosa Željko Obradović, koji je sedam puta osvajao titulu evropskog klupskog prvaka, po čemu je rekoder.\nAko, međutim, zabeleži i osmu pobedu, postaće čovek sa najviše evroligaških trofeja, pošto je sedam osvajao i italijanski velikan Dino Menegin.\nObradović je sa Panatinaikosom četiri puta osvajao Evroligu, a sa njim je dva puta bio i centar Majk Batist. Među koševima "zelenih" naći će se i Aleksandar Marić, prošlogišnji igrač Partizana.\n"Jako je teško na 'fajnal foru', morate da igrate najbolje što možete. Prošle godine nas je sekund delio od plasmana u finale, tako da je ovde svaka lopta važna...Dobro smo se spremili", rekao je Marić po dolasku u Barselonu.\nAtinski klub je u četvrtfinalu izbacio branioca titule Barselonu.\nProtivnik Panatinaikosa u polufinalu biće Montepaski iz Sijene, čiji je plejmejker Lester Mekejleb, prošlogodišnji kreator igre Partizana i saigrač Marića.\n"Drago mi je što smo ovde, isplatio se vredan rad...Znam šta nas čeka, ali treba da se koncentrišemo na tim, a ne na stvari spolja. Ne smemo da dozvolimo nikome da prodre u tim i da ostanemo zajedno. Prošle godine nismo pobeđivali, ali ove godine želim da se vratim kući sa trijumfom", rekao je Mekejleb.\nMontepaskiju je ovo četvrto učešće na završnom turniru, ali nikada nije uspeo da se plasira u finale. Klub iz Toskane jako želi\nda osvoji evropski trofej, a ekipa je u Barselonu doputovala u odeći napravljenoj posebno za ovu priliku.\nTim iz Sijene izbacio je u četvrtfinalu Olimpijakos, iako je u prvom meču ova dva tima izgubio sa čak 48 poena razlike, ali je posle slavio sa 3:1.\nU drugom polufinalu sastaju se Real Madrid i Makabi, ekipe koje zajedno imaju čak 13 evropskih titula u istoriji.\nDolazak Reala, osmostrukog prvaka Evrope, u Barselonu usledio posle jako burne sezone, u sred koje je glavni trener Etore Mesina podneo ostavku nakon poraza od Montepaskija u drugoj fazi takmičenja.\nZa Real igra reprezentativac Srbije Novica Veličković.\nMakabi je i pre početka sezone važio za jednog od favorita za plasman na 'fajnal for' i to je i pokazao, savladavši u četvrtfinalu\nKahu Laboral. U tim se vratio i trener Dejvid Blat, koji je sa ovim izraelskim timom kao asistent osvojio dve evropske titule.\n"Polufinale Makabi - Real je sjajno je za košarku, kada se u obzir usmu istorija i tradicija ovih klubova. Opet, svi susreti na završnom turniru su sjajni, jer su sve ekipe jako kvalitetne...Iskustvo je jedno od važnijih faktora na 'fajnal foru', što može biti jedina prednost za neki tim sa ovakvim ekipama", rekao je Blat.\nPanatinaikos i Montepaski igraju od 18.00, a Real i Makabi od 21.00.\nevroligafajnal for evroligeželko obradović


10 najvažnijih događaja u svetu u 2016. godini | Arheologija\n10 najvažnijih događaja u svetu u 2016. godini 0 Podeli PODELI TWEET POŠALJI E-MAIL\n10 najvažnijih događaja u svetu u 2016. godini\n1. Donald Tramp za predsednika SAD-a\nMilijarder, investitor u nekretnine, rijalti zvezda i politički autsajder Donald Tramp izabran je u novembru za predsednika SAD, izazvavši jedan od najvećih poličkih šokova u skorašnjoj američkoj istoriji. Na obećanjima da će rasturiti vašingtonski establišment i vratiti radna mesta u industriji, republikanski kandidat je pobedio osvojivši većinu elektorskih glasova, premda je njegova rivalka iz Demokratske partije Hilari Klinton dobila skoro tri miliona glasova više na nacionalnom nivou. Tramp je od početka izbornog ciklusa smatran autsajderom, i u trci za nominaciju Republikanske partije, i posle na generalnim izborima. Uprkos neodmerenim izjavama o Meksikancima i imigrantima, hvalisanju o napastvovanju žena, uvredama na račun svih koji bi mu se suprotstavili i nejasnim političkim smernicama, Tramp je na kraju pobedio. Klinton je sve vreme vodila u većini anketa, ali je desetak dana uoči izbora FBI objavio da obnavlja istragu o spornim imejlovima Hilari Klinton dok je bila državna sekretarka. Do izbora je, ipak, povratila prednost u anketama, ali je Tramp "boljom igrom na terenu" došao do većine elektorskih glasova. Mada je ublažio većinu svojih stavova iz kampanje, Tramp ostaje pri najavi da će poboljšati odnose s Rusijom, što bi moglo da preoblikuje sveukupne odnose u svetu od Ukrajine i Sirije, pa do NATO i Evropske unije, piše Beta.\nBritanci su na referendumu 23. juna izglasali izlazak iz Evropske unije, izazvavši veliki potres u Evropi, svetu, ali i na finansijskim tržištima. Zasad je, međutim, jedino sigurno da je 51,89 odsto birača glasalo za izlazak iz EU, dok je sve ostalo nepoznanica kada će se to desiti, pod kojim uslovima i da li je u pitanju baš toliko dramatična odluka kao što se u prvi mah činilo. U međuvremenu su se strasti stišale, a berze oporavile. Premijerka Tereza Mej, koja je došla na čelo vlade pošto je Dejvid Kameron podneo ostavku zbog neuspeha na referendumu, još nije izložila strategiju za pregovore o "razvodu" od EU, pod izgovorom da bi to oslabilo pregovaračku poziciju Londona. Mej je najavila formalni početak pregovora u martu, s ciljem da se oni završe za dve godine. U pregovorima je glavno pitanje da li će Velika Britanija moći da zadrži pristup jedinstvenom tržištu EU, što se u Briselu uslovljava prihvatanjem ostalih temeljnih sloboda, medju kojima je sloboda kretanja. Ako bi London prihvatio te uslove, postavlja se pitanje zašto uopšte izlazi iz Unije, kada je ograničenje migracija bio glavni motiv antievropskih populističkih snaga. Neizvesnosti oko Bregzita doprinosi i odluka suda da parlament mora da da konačnu reč o izlasku iz EU, pa se sada o tome vodi spor na najvišem sudu, što bi moglo da pomeri rok vlade za pokretanje pregovora s EU.\nSaznajte i 10 najvažnijih događaja u svetu u 2015. godini\nDeo turske vojske pokušao je državni udar u noći između 15. i 16. jula, ali su se snage odane predsedniku Redžepu Tajipu Erdoganu brzo konsolidovale i ugušile pobunu posle čega je usledila represija nad Erdoganovim protivnicima. Epilog je 290 mrtvih u sukobima pučista i snaga lojalnih režimu i na desetine hiljada uhapšenih i otpuštenih. Pobuna dela vojske koja je izvela borbene avione i helikoptere izazvala je paniku na ulicama Ankare i Istanbula. Pučisti su napali Parlament i Predsedničku palatu. Sa odmora u Marmarisu, Erdogan poziva gradjane da se odupru "pokušaju puča" izlaskom na ulice i 16. jula ujutru vraća se u Istanbul i osudjuje "izdaju" pučista koje optužuje da su povezani s njegovim bivšim saveznikom, propovednikom Fetulahom Gulenom koji živi u SAD. Posle propasti puča, Erdogan je od Vašingtona tražio Gulenovo izručenje. Čistke se sprovode u pravosudju, medijima, prosveti i vojsci gde je smenjena gotovina polovina generala. Uhapšeno je oko 35.000 ljudi, a 76.000 je otpušteno. Erdogan je govorio i o ponovnom uvodjenju smrtne kazne, što su osudile Evropska unija i NATO, a 20. jula je uveo vanredno stanje.\nSirijska vojska proglasila je krajem decembra pobedu u najvećem gradu u Siriji Alepu, u kojem su vođene najžešće borbe u petogodišnjem gradjanskom ratu. Borbe u kojima su učestvovale lokalne, regionalne i medjunarodne snage, pobunjenici i ekstremisti Fronta Fateh al Šam, bivšeg ogranka Al Kaide, trajale su četiri godine s kulminacijom u novembru 2016. Sirijska vojska lojalna predsedniku Bašaru el Asadu, koga podržavaju Rusija i šiitske jedinice pod uticajem Irana, pokrenula je 15. novembra ofanzivu za oslobadjanje istočnog dela grada, od 2012. pod kontrolom pobunjenika, a od februara 2016. i pod opsadom i konstantnim vazdušnim napadima sirijske i ruske avijacije. Ofanziva je počela posle više privremenih prekida vatre koje je od 17. oktobra jednostrano uvodila Rusija radi evakuacije civila. Pobunjenici, koje podržavaju SAD i zapadne zemlje, Turska i Saudijska Arabija, vodili su od 28. oktobra borbu za razbijanje opsade, ali ih je sirijska vojska zaustavila, nudeći im rok od 24 časa za predaju, što su odbili i direktno dali povod za ofanzivu. Gubitak Alepa veliki je poraz pobunjenika, dok je za sirijsku vladu najveća pobeda od početka rata započetog u martu 2011. godine. U tom sukobu je stradalo više od 300.000 ljudi, dok je nekoliko miliona primorano da napusti domove.


Zimmermann otvara još jednu prodavnicu u Španiji, zemlji vernih fanova brenda, pozivajući ih da posete novu lokaciju koja će biti prekretnica u njihovom uspehu.\nTačnije, poznata kuća otvara svoj potpuno novi butik u Puerto Banusu, jednoj od najpoznatijih luka u Španiji, gde broj turista raste tokom leta. Na istom mestu, kuća Versace već godinama ima sopstveni butik, a Zimmermann dolazi da obeleži novu eru u svojoj istoriji, koja je sinonim za luksuznu odeću.\nOd ulaza u novu radnju, posetioci su suočeni sa svime što definiše dizajnerski identitet kuće. Tri sprata puna fine estetike, predstavljaju optimizam proleća i bezbrižnog leta.\nSa otvaranjem koje je održano nedavno, najprodavaniji komadi kuće zauzeli su svoje mesto na policama radnji, čekajući da ih modne ličnosti učine svojim. U radnji se sada mogu naći artikli isključivo iz letnje kolekcije, koja obuhvata odeću i obuću, aksesoare, ali i komade koji su neophodni za plažu.\nKada je reč o enterijerima, osnovni građevinski materijal je bio mermer, obezbeđujući prisustvo luksuzne aure gde god da pogledate. Nijanse nane dale su život neutralnoj, ali elegantnoj beloj boji dok „slatko“ osvetljenje stvara romantičnu i primamljivu atmosferu za posetioce. Drvene, prirodne površine i male "eksplozije" boja, stvaraju ultra šik okruženje za koje možemo sa sigurnošću reći da u potpunosti izražava DNK brenda Zimmermann. Naime, mnoge dekorativne kreacije koje funkcionišu kao ornamenti nose potpis poznatih umetnika, čiji rad se ogleda u apstraktnim umetničkim delima koja krase zidove i površine.\nČini se da su neonski tonovi, poput limete i fuksije, harmonično usklađeni sa čitavom scenom, dok se celokupna dekoracija ističe po svojim vintage detaljima. Bonus element u dekoraciji je prelepo cveće koje je ispunilo umetničke šarene vaze i koje izgledaju kao nastavak dezena kolekcije odeće.\nJednostavna i istovremeno impresivna, moderna i u isto vreme nostalgična, prodavnica je već uspela da bude sledeća „big thing“ u Španiji i da postane jedno od najmodernijih mesta u ovom trenutku.


Vesti online / Sport / Košarka / Kinezi spremaju 'bezobraznu' ponudu za Vejda\nDvejn Vejd, primamljive ponude iz Kine\nVejd je i dalje slobodan agent, nakon što je minulu sezonu završio u Majamiju.\n"Fleš" još uvek nije odlučio o svjoj budućnosti, tako da su sve opcije i dalje na stolu.\nNije isključeno da završi karijeru, a ni da još barem jednu sezonu odigra u ekipi u kojoj se proslavio, Majami Hitu, ali sada iz sveta košarke dolaze i informacije da je moguć nastavak karijere u Kini.\nSjinjang Flajing Tajgers su spremni da 36-godišnjem Vejdu ponude 'bezobraznu' ponudu, cifre koja nije objavljena, i time ga nagovore da se preseli u Aziju, preneo je košarkaški portal Sportando.\nVejd je prethodnu sezonu počeo u Klivlend Kavalirsima, ali se nedugo zatim vratio u Majami, koji je počeo da beleži bolje rezultate odmah posle povratka veterana.\nOn je u NBA od 2003. godine i, iako i dalje pokazuje kvalitet, ne bi čudilo da odluči da poradi na svom imidžu i marketingu, koji bi sigurno porasli prelaskom na kinesko tržište.


Merkel:"Važna ponuda" upućena Britaniji, čekamo da odgovore\nMerkel:“Važna ponuda“ upućena Britaniji, čekamo da odgovore\nTanjug 11. marta 2019. 15:38\nLONDON – Nemačka kancelarka Angela Merkel izjavila je da je izvršna komisija Evropske unije uputila „važnu ponudu“ Britaniji kako bi deblokirala zastoj oko sporazuma o Bregzitu.\nProtivljenje britanskog parlamenta sporazumu ogleda se u zabrinutosti za status granice sa Irskom. Vlada Tereze Mej, naime, traži izmene, ali EU odbija ponovno otvaranje sporazuma nakon dugih pregovora.\nMerkelova je u ponedeljak u Berlinu izjavila da su predlozi predsednika Komisije Žan-Kloda Junkera i glavnog pregovarača EU Mišela Barnijea o definisanju tzv. „bekstopa“, koji treba da spreči „tvrdu granicu“ sa Irskom, izneti tokom vikenda bili „veoma dobrodošli“ .\nOna je dodala da smatra da je Britaniji upućena „važna ponuda“ i da je ada ona na tu ponudu treba da odgovori.


Otvorene prijave za radno angažovanje Roma i Romkinja u okviru mere „Zajedno za zajednicu“\n09. mart 2021, Vranje\nMera radnog angažovanja po konceptu „Zajedno za zajednicu“ tokom pandemije COVID-19 deo je šireg projekta Nemačke razvojne saradnje „Inkluzija Roma i Romkinja i drugih marginalizovanih grupa u Srbiji“ koji implementira GIZ. Realizaciju mere radnog angažovanja uz njihovu podršku sprovodi NALED, u okviru projekta ‚‚Poboljšanje uslova života Roma i Romkinja i drugih marginalizovanih grupa u 18 JLS“ zajedno sa Asocijacijom koordinatora za romska pitanja.\nOva mera usmerena je na kratkoročno radno angažovanje Roma i Romkinja i drugih marginalizovnih grupa (nezaposleni duže od godinu dana, samohrane majke, žene žrtve nasilja, osobe sa invaliditetom, osobe iz višečlanih porodica, povratnici), tokom pandemije COVID-19. Cilj ZaZ mere je da ublaži negativne posledice pandemije COVID-19, doprinese poboljšanju uslova života i procesu oporavka zajednice, posebno marginalizovanih grupa.\nKoncept će se sprovoditi u 6 lokalnih samouprava (JLS): Vranje, Aleksinac, Pirot, Kruševac, Kragujevac i Subotica, sa ciljem da marginalizovanim osobama omogući prihode u vreme pandemije COVID-19, a istovremeno putem sprovođenja radova od javnog interesa doprinese potrebama zajednice i poboljšanju kvaliteta života u lokalnim samoupravama koje učestvuju u projektu.\nPopunjen prijavni formular potrebno je poslati do 20. marta 2021. na adresu:\nili na email zajednozazajednicu@naled.rs,\nili predati prijavu lokalnom medijatoru (spisak njihovih kontakata dostupan je u Informatoru).


Brnabić: Rano govoriti o izolaciji Beograda\nPremijer Srbije Ana Brnabić rekla je da je cilj rano otkrivanje zaraženih virusom korona i da država radi na tome da napravi efikasniji sistem za veći broj testiranja, što će biti nova mjera Vlade, te navela da je još rano govoriti o izolaciji Beograda, koji je jedno od žarišta virusa.\n- U sred borbe smo protiv virusa korona, pratimo situaciju, idemo u nove mjere... Svi moraju da se pridržavaju mjera koje smo donijeli - rekla je Brnabićeva za TV "Prva".\nPrema njenim riječima, teoretski, kada bi svi građani u Srbiji ostali kod kuće 14 dana i imali minimalne kontakte, ova situacija sa virusom bila bi završena za 20 do 25 dana.\n- Zato je važno poštovati mjere samoizolacije i socijalnog distanciranja, zato je Beograd najugroženiji, jer smo upućeniji jedni na druge - navela je Brnabićeva.\nOdgovarajući na pitanje da li se može očekivati izolacija Beograda, koji je jedno od žarišta virusa korona, Brnabićeva je rekla da ne bi sada pričala o novim mjerama za taj grad i navela da će se nadležni truditi da mjere ne budu preuranjene, ali ni da zakasne.\nOna je podsjetila da je već uvedena mjera da pozitivni na virus više neće moći da budu u izolaciji u kući, nego će biti u kolektivnom smještaju na Beogradskom sajmu i drugim sličnim objektima u Srbiji, da njihove porodice ne bi bile u opasnosti i da bi liječenje bilo efikasno.\n- Cilj je da saniramo cijelo naše društvo. Testiranje je sporo, treba mnogo ljudi da uzimaju briseve, treba nam prostor i na tome radimo - navela je Brnabićeva.\nOna je dodala da je predsjednik Srbije Aleksandar Vučić rekao da ne smije da se štedi novac u borbi protiv virusa korona, te da se nabavlja sve što treba - od maski, do respiratora i lijeka "hlorikin".\nBrnabićeva je potvrdila da se oko 300 srpskih medicinara, ljekara i medicinskih sestara, odazvalo pozivu Srbije i prijavilo da se vrate iz inostranstva, navodeći da ih je najviše iz Njemačke, Evrope, SAD.\nKada je riječ o zaraženom državnom sekretaru Ministarstva zaštite životne sredine Branislavu Blažiću, Brnabićeva je navela da su testirani svi članovi Vlade i zaposleni koji su bili sa njim u kontaktu.\nOna je dodala da se odmah vrši testiranje svih državljana Srbije koji se vraćaju sa putovanja.


Amnesty International: U Srbiji pojačan pritisak na medije | Ist Media\n02:42: AM Tuesday September 22, 2020\nAmnesty International: U Srbiji pojačan pritisak na medije\nObjavljeno 25. February 2015. at 17:31 piše Ist Media\nU Srbiji je ostvaren napredak u istrazi ubistava novinara, ali je pojačan pritisak na medije, diskriminacija manjina je i dalje prisutna, dok su na Kosovu prisutni i međuetničko nasilje i problemi pri povratku raseljenih, ocenio je Amnesti internešenel (Amnesty International – AI). Ta organizacija je u godišnjem izveštaju, objavljenom 25. februara, kritikovala i međunarodnu zajednicu zbog “sramotnog” odgovora na stradanja i kršenja prava civila u sukobima i predložila stalnim članicama Saveta bezbednosti UN da se dobrovoljno odreknu prava veta u slučajevima masovnih zločina. AI je kritikovao EU zbog odnosa prema izbeglicama i migrantima.\n“Vlada (Srbije) je pojačala pritisak na medije. Javni komentari u kojima je kritikovan odgovor vlasti na poplave u maju uklonjeni su s vladinih vebsajtova, a kritički nastrojeni pojedinci pozivani su na ‘informativne razgovore’ u policiji”, navodi se u izveštaju AI o stanju ljudskih prava u svetu u 2014. godini.\nKada je reč o problemu prisilnih nestanaka, AI ocenjuje da, uprkos ekshumaciji tela 53 kosovska Albanca u grobnici u Raškoj, i daljim istraživanjima u Batajnici, gde je ekshumirano više od 800 tela, “nema napretka u privođenju pravdi onih koji su organizovali prenos tela s Kosova”.\nPretnje i napadi na pripadnike LGBT populacije nisu efikasno istraženi, a retki su slučajevi suđenja za zločine iz mržnje, ocenila je ta organizacija. AI navodi primer portparola Protivterorističke jedinice MUP-a Radomira Počuče koji je pozvao fudbalske navijače na linč Žena u crnom. Protiv njega je podignuta optužnica za ugrožavanje bezbednosti, ali ne i za rodnu diskriminaciju, tako da “motiv mržnje nije uzet u obzir”.\nOd januara do oktobra gotovo 19.000 srpskih državaljana tražilo je azil u zemljama EU, a oko 13.000 migranata je\npodnelo zahtev za azil u Srbiji. “Samo pet podnosilaca zahteva je dobilo azil do sredine decembra, a u procesu utvrđivanja izbegličkog statusa nisu ispoštovane procedure propisane Zakonom o azilu. Granična policija navodno vraća potražioce azila i migrante u Makedoniju”, navodi AI.\nEtničko nasilje, povratak raseljenih problemi Kosova\nNa Kosovu i dalje postoje problemi međuetničkog nasilja, pritiska i napada na novinare, povratka i reintegracije raseljenih i diskriminacije manjina, ocenio je AI.\n“Međuetničke tenzije se nastavljaju, posebno na severu. Neki srpski političari su sprečeni da uđu na Kosovo, a neki kosovski Srbi, među kojima povratnici u Klinu, bili su meta napada na njihovu imovinu, groblja i verske objekte”, navodi se u izveštaju AI. Napadi su se, dodaje se u izveštaju, intenzivirali posle fudbalske utakmice Srbija-Albanija u oktobru i incidenta s bespilotnom letelicom.\nMeđunarodna organizacija ocenjuje da vlasti utiču na kosovske medije i da su novinari izloženi pretnjama i napadima. “Vlada i državne agencije u velikoj meri utiču na medije preko velikih doprinosa njihovim prihodima od reklama”, navedeno je u izveštaju.\nAI navodi da je se 1.655 osoba i dalje vodi kao nestalo i podseća na protest rođaka nestalih zbog ukidanja mesečne nadoknade od 135 evra kada su tela članova njihove porodice pronađena. “Unmik nije uspeo da obezbedi odštetu, uključujucji nadoknadu, rođacima nestalih kosovskih Srba, po preporuci Savetodavnog odbora za ljudska prava”, kaže se u izveštaju.\nViše od 17.200 ljudi, uglavnom kosovoskih Srba, i dalje je raseljeno, prema podacima agencije UN za izbeglice, a do novembra su se samo 404 člana manjinskih zajednica dobrovoljno vratila na Kosovo, “gde su uslovi za njihovu reintegraciju i dalje krajnje neadekvatni”.\nAI: Stalne članice SB UN da se odreknu prava veta\nAI je ocenio da je prošla godina bila “katastrofalna” kada je reč o civilnim žrtvama sukoba i kritikovao odgovor međunarodne zajednice na to nasilje i kršenja ljudskih prava.\nU 2014, koju je obeležilo više sukoba, milioni civila su ubijeni a 15 miliona ljudi je izbeglo i raseljeno, što je verovatno najveći broj izbeglica od Drugog svetskog rata, rekao je generalni sekretar Amnestija Salil Šeti na konferenciji za novinare u Londonu.\nŠeti je dodao da je odgovor međunarodne zajednice na ta kršenja ljudskih prava bio neodgovarajući i skandalozan. “Žalosno je što svetski lideri nisu uspeli da zaštite najugroženije”, dodao je on.\nAI se obrušio i na Ujedinjene nacije navodeći da je Savet bezbednosti UN koji je stvoren da bi se zaštitili civili i obezbedio mir, nije u tome uspeo. Kako se dodaje, šest stalnih članica – Velika Britanija, Francuska, Kina, Rusija i SAD, stalno su zloupotrebljavale svoja prva i pravo na veto kako bi progurale svoje političke i geopolitičke interese na štetu zaštite civila.\nAI je zato predložio da se usvoji kodeks ponašanja zahvaljujući kome bi se članice SB UN dobrovoljno odrekle prava veta u slučaju genocida, ratnih zločina i zločina protiv čovečnosti. “Odricanjem prava na veto pet stalnih članica SB UN bi proširile prostor za manevar UN i jasno stavile do znanja odgovornima za masovne zločine da neće stajati samo po strani”, rekao je Šeti.\nKritike EU zbog odnosa prema izbeglicama\nU izveštaju kojim je obuhvaćeno 160 zemalja, AI je kritikovao i Evropsku uniju zbog odnosa prema izbeglicama i migrantima suprotno njenim visokim principima.\n“U Siriji su milioni izbeglica a Evropa je primila tek nekoliko hiljada”, rekao je Šeti i dodao da su zbog toga ljudi primorani da se, pošto ne mogu to da učine na legalan način, zapute ka EU preko Sredozemnog mora.\nAI je naveo da je oko 3.400 izbeglica izgubilo život prošle godine prilikom pokušaja da preko mora dođu do evropske obale, dok je 95% od 4 miliona sirijskih izbeglica našlo utočište u zemljama susedima Sirije.\n“Italijani su preduzeli izuzetnu inicijativu sa operacijom ‘Mare nostrum’, ali ostatak Evrope nije preuzeo odgovornost”, dodao je Šeti i ocenio da je zajednički akcija na nivou EU skandalozna.\nOperacija “Mare nostrum” je završena krajem prošle nedelje, a umesto nje je pokrenuta evropska operacija “Triton”. Međutim, nasuprot italijanskoj operaciji čiji je zadatak bilo sapsavanje migranata, evropska se pre svega bavi kontrolom u teritorijalnim vodama. Zemlje učesnice su obezbedile brodove, ali pre svega helikoptere, avione i stručnjake koji registruju migrante.\nOštre kritike na račun te operacije su usledile pošto je polovinom februara u moru stradalo 300 migranata.\nU 2014. više od 218.000 migranata je pokušalo da pređe Mediteran, a pritom je nešto manje od 3.500 poginulo, podaci su Visokog komesarijata UN za izbeglice (UNHCR).\nZgibnjev | 4. May 2015. at 14:53\nDa oni su veoma poznati po zastiti ljudskih prava ali se uvek pojave i oglase tamo gde oni sto ih finansiraju prethodno zakuvaju stvar i uspesno zavade ljude zahvaljujuci medju ostalom i ljudskoj kratkovidosti i gluposti.Kao i lekari bez granica i Zene u crnom i raznim centrima za kulturnu dekontaminaciju ,Helskinskim odborima i slicnom uvek ce se naci dusebriznici onda kada mislite da otplatite spoljni dug i otkacite se od duznickog ropstva kao sto to verujem radi stranka na vlasti bez obzira na to sto je zarad obavestajnih usluga najmila perjanice globalizma poput onih ministara koji su trenutno u vladi a direktna su agentura mmf i wb.


Evropska noć istraživača ove godine i u Brčkom\nHome Novosti Gradske novosti Evropska noć istraživača ove godine i u Brčkom\nU petak 28. septembra 2018. godine od 17:00 časova Evropska noć istraživača ponovo stiže u Bosnu i Hercegovinu i po prvi put u Brčko.\nOvaj festival nauke i istraživanja od 2005. godine održava se u brojnim gradovima Evrope, uvijek posljednjeg petka u septembru, među kojima su od 2012. godine i gradovi BiH. Značaj Evropske noći istraživača najprije su prepoznali u Banjaluci, a potom i u Sarajevu, Mostaru, Bijeljini, Trebinju i Goraždu. Ove godine učestvuju i Tuzla, Zenica, Konjic i Brčko.\nEvropsku noć istraživača u Brčkom realizuje Omladinska organizacija “Mali princ” uz podršku “Poliglota” instituta, sa ciljem da pokažu da nauka prožima svaki aspekt našeg života i da je zabavna.\n“Naš slogan je “Let’s STEAM! Stvarajmo nove prilike” sa namjerom da proslavimo kreativnu stranu nauke i kreativni proces naučnog dostignuća. STEAM (Science, Technology, Entrepreneurship, Art, Mathematics) je zapravo akronim za nauku, tehnologiju, preduzetništvo, umjetnost i matematiku, a sebi smo postavili izazov da stvorimo priliku za izuzetne ljude koji rade u ovim oblastima u Bosni i Hercegovini da pokažu šta znaju i da svoje znanje prenesu na druge”, kažu u organiazciji ovog svojevrsnog naučnog festivala.\nIstraživači manifestacije u Brčkom u petak od 17:00 časova moći će da posjete radionice, prezentacije, eksperimente, predavanja, programe i susrete u Umjetničkoj galeriji Brčko distrikta BiH u Vijećnici, Američkom kutku u Biblioteci, Muzeju Brčko distrikta BiH, sali “Partizan”, Fondaciji – legatu “Ekmečić” i Ficibajeru gdje će se sve završiti iza 21:30 h druženjem sa Urošem Petrovićem uz logorsku vatru i zagonetne priče.\nCilj manifestacije je povećanje svijesti o istraživanju i inovacijama u Bosni i Hercegovini, podrška istraživačima i promocija dostignuća domaćih naučnika, inovatora i preduzetnika, kao i podsticanje mladih da razmisle o nauci kao potencijalnoj karijeri.\nEvropska noć istraživača je pokrenuta 2005. godine pod pokroviteljstvom Evropske unije i organizuje se svakog posljednjeg petka u septembru, radi promocije naučnih dostignuća, istraživanja, karijere istraživača, kao i podizanja svijesti kod šire javnosti o uticaju raznih istraživanja na svakodnevni život.\n“Vodeći se idejom da grad Brčko treba da (p)ostane grad otvorenih vrata za istraživanja, razvoj, umjetnost, aktivizam, učenje i kreativnost, shvatili smo da je prvi veliki korak priključiti se velikom i značajnom projektu posvećenom nauci i istraživanju. Realizacijom ovog projekta želimo da stvorimo platformu za nove ideje, realizaciju naučnih projekata, istraživanja te da približimo prvenstveno djeci i mladima nauku kroz inovativan i zabavan način”, kažu u Omladinskoj organizaciji “Mali princ”.\nUlaz u sve objekte i na sve sadržaje je besplatan, a čitavu priču učiniće još interesantnijom odgonetanje zakonetki na svim lokacijama.\nProgram možete pronaći na http://www.nocistrazivaca.ba/program/brcko/.\nPrethodni postU najavi brčanski horski festival FonFest\nSledeći post“Beba više” na festivalu potpomognute oplodnje